
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 757 

28 Σεπτεμβρίου 1993 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 17383 

Τροποποίηση του Οργανισμού Εσωτερικών Υπηρεσίας 
Δήμου Βόλου Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις: 

α) του άρθρου 12 του Ν. 1188/81 «περί κυρώσεως του 
Κώδικα καταστάσεως Προσωπικού Οργανισμών Τοπικής 
Αυτοδιοίκησης», όπως αντικαταστάθηκε από το άρθρο 26 
του Ν. 1832/89, 

β) του άρθρου 25 παρ. 1 στοιχ. η και η παρ. 2 του Π.Δ. 
323/89 «Δημοτικός και Κοινοτικός Κώδικας», 

γ) του άρθρου 26 παρ. 3 του Ν. 1080/1980 «περί προ¬ 
σόδων των ΟΤΑ» και του Π.Δ. 434/82 «Καθορισμός αρμο¬ 
διοτήτων, καθηκόντων, προσόντων, δικαιωμάτων και υπο¬ 
χρεώσεων του προσωπικού της ειδικής Υπηρεσίας Δήμων 
και Κοινοτήτων κ.λπ., όπως συμπληρώθηκαν με τις διατά¬ 
ξεις του Π.Δ. 592/84, 

δ) του Ν. 1586/86 «Βαθμολογική διάρθρωση των θέ¬ 
σεων του Δημοσίου, Νομικών προσώπων δημοσίου δι¬ 
καίου και των Οργανισμών Τοπικής Αυτοδιοίκησης και άλ¬ 
λες διατάξεις» 

ε) του Π.Δ. 22/90 «Μερική επέκταση διατάξεων που 
ισχύουν για τους δημοσίους υπαλλήλους και τους υπαλλή¬ 
λους των άλλων Ν.Π.Δ.Δ. και στους υπαλλήλους των 
ΟΤΑ». 

2. Τον φάκελο του ΟΕΥ του Δήμου Βόλου από τον 
οποίο προκύπτει ότι ο Οργανισμός αυτός: 

α) Εγκρίθηκε με την 70405/1953 απόφαση του Υπ. 
Εσωτερικών (ΦΕΚ 237/Β/1953). 

β) Τροποποιήθηκε με τις 101833/1958 (ΦΕΚ 352/Β7 
58), 3670/63 (ΦΕΚ 178/Β763) 60390/67 (ΦΕΚ 510/Β / 
67), 27311/63 (ΦΕΚ 154/63), 69387/67 (ΦΕΚ 513/Β7 
67) όμοιες του Υπουργού Εσωτερικών. 

γ) Αναθεωρήθηκε με την 105388/66/1969 κοινή από¬ 
φαση των Υπουργών Εσωτερικών, Προεδρίας Κυβερνή- 
σεως, Οικονομικών και Κοινωνικών Υπηρεσιών (ΦΕΚ 70/ 
Β769). 

δ) Τροποποιήθηκε και κωδικοποιήθηκε με την 380030/ 
321/73 απόφαση του Υπ. Εσωτερικών (ΦΕΚ 665/Β7 
73 ).· 

ε) Προσαρμόστηκε στις διατάξεις των Π.Δ. 280/76, 


1172/77 και 664/79 με τις 6810/878/77 (ΦΕΚ 165/Β / 
77), 16707/2430/78 (ΦΕΚ 335/Β /78 αποφάσεις του 
Υπ. Εσωτερικών. 

στ) Τροποποιήθηκε και προσαρμόστηκε στις διατάξεις 
του Ν. 1188/81 με την 30912/25.5.83 (ΦΕΚ 331/Β / 
1983) απόφαση του Υπ. Εσωτερικών. 

ζ) Τροποποιήθηκε με τις 21346/21.11.84 (ΦΕΚ 882/ 
Β71984), 4654/19.4.85 (ΦΕΚ 261/Β /1985) αποφάσεις 
του Νομάρχη Μαγνησίας. 

η) Προσαρμόστηκε, τροποποιήθηκε και κωδικοποιή- 
θηκε με την 7212/22.4.88 (ΦΕΚ 315/27.5.88) απόφαση 
Νομ. Μαγνησίας. 

θ) Τροποποιήθηκε με την 19647/26.10.89 (ΦΕΚ 868/ 
Β /21.11.89) απόφαση Νομ. Μαγνησίας. 

3. Την αριθ. 125/93 απόφαση του Δημοτικού Συμβου¬ 
λίου Βόλου με την οποία τροποποιείται ο ΟΕΥ του Δήμου 
Βόλου. 

4. Τη σύμφωνη γνώμη του Υπηρεσιακού Συμβουλίου 
άρθρου 5 Ν. 1188/81, όπως διατυπώθηκε στο αριθ. 3/93 
πρακτικό, αποφασίζουμε: 

Εγκρίνουμε την 125/93 απόφαση του Δημοτικού Συμ¬ 
βουλίου Βόλου, με την οποία τροποποιείται ο ΟΕΥ Δήμου 
Βόλου ως εξής: 

ΑΡΘΡΟ Ιο 

Την υπηρεσία του Δήμου συγκροτούν: 

I. Το Γραφείο του Γ ενικού Γ ραμματέα. 

II. Το Γραφείο του ιδιαιτέρου Γραμματέα του Δημάρ¬ 
χου. 

III. Το Γραφείο Ειδικού Συμβούλου και Ειδικού Συνερ¬ 
γάτη του Δημάρχου. 

IV. Το Γραφείο του Νομικού Συμβούλου. 

V. Το Γραφείο Ειδικής Υπηρεσίας (Δημοτικής Αστυνο¬ 
μίας). 

VI. Η Δ/νση Προγραμματισμού. 

VII. Η Δ/νση Διοικητικών Υπηρεσιών. 

VIII. Η Δ/νση Οικονομικών Υπηρεσιών. 

IX. Ή Δ/νση Τεχνικών Υπηρεσιών. 

X. Η Δ/νση Πολεοδομίας. 

XI. Η Δ/νση Καθαριότητας. 

XII. Η Δ/νση Πρασίνου. 

ΑΡΘΡΟ 2ο . 

Η Υπηρεσία του Δήμου διαρθρώνεται ειδικότερα στις 
ακόλουθες Διευθύνσεις, Τμήματα, Γραφεία και επί μέ¬ 
ρους υπηρεσίες: “ - 


8032 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


I. Γραφείο Γενικού Γραμματέα 

II. Γραφείο Ιδιαίτερου Γραμματέα του Δημάρχου 

III. Γραφείο Ειδικού Συμβούλου και Ειδικού Συνερ¬ 
γάτη 

IV. Γραφείο Νομικού Συμβούλου 

V. Γραφείο Ειδικής Υπηρεσίας (Δημοτικής Αστυνο¬ 
μίας) 

VI. Δ/ΝΣΗ ΠΡΟΓΡΑΜΜΑΤΙΣΜΟΥ 

1. Γ ραφείο Γ ραμματείας 

2. Τμήμα Προγραμματισμού Δημοτικού Έργου και Νομι¬ 
κών Προσώπων του Δήμου. 

α) Γραφείο Προγραμματισμού Δημοτικού Έργου, 
β) Γ ραφείο Προγραμματισμού Δημοτικών Νομικών Προ¬ 
σώπων. 

γ) Γραφείο Δημοτικού Συμβουλίου και Δημαρχιακής 
Επιτροπής. 

δ) Γ ραφείο Πληροφορικής και Στατιστικής. 

3. Τμήμα Επικοινωνίας και Δημοσίων Σχέσεων 
α) Γραφείο Τύπου και Εκδόσεων. 

β) Γ ραφείο Επικοινωνίας Πολιτών και Συνοικιακών Συμ¬ 
βουλίων. 

VII. Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

1. Τμήμα Εσωτερικής Διοίκησης 
α) Γραφείο Προσωπικού. 

β) Γραφείο Πρωτοκόλλου - Τηλεφωνικού Κέντρου - 
Κλητήρων - Καθαριστριών και Αρχείου. 

2. Τμήμα Μητρώων. 

α) Γραφείο Γενικού Μητρώου (Δημοτολογίου), 
β) Γραφείο Μητρώου Αρρένων. 
γ) Γ ραφείο Εκλογών. 

3. Τμήμα Ληξιαρχείου 

VII. Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Τμήμα Δημοτικών Προσόδων. 

α) Γ ραφείο Δημοτικών Προσόδων και Εκμετάλλευσης 
Δημοτικής Περιουσίας, 
β) Υπηρεσία Δημοτικών Νεκροταφείων, 
γ) Υπηρεσία Δημοτικών Σφαγείων, 
δ) Υπηρεσία Δημοτικής Λαχανοφρουταγοράς. 

2. Τμήμα Λογιστηρίου 

α) Γραφείο Προϋπολογισμού, 
β) Γραφείο Λογιστηρίου. 

3. Τμήμα Ταμείου 
α) Γ ραφείο Εσόδων, 
β) Γ ραφείο Εξόδων. 

γ) Γ ραφείο Επιμελητών Εισπράξεων. 

4. Τμήμα Προμηθειών και Διαχειρήσεως Υλικού 

IX. Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 

1. Γ ραφείο Γ ραμματείας. 

2. Τμήμα Οδοποιίας 

α) Γ ραφείο Μελετών Έργων Οδοποιίας 
β) Γ ραφείο Κατασκευής Έργων Οδοποιίας. 

3. Τμήμα Κτιρίων και Πλατειών 
α) Γ ραφείο Μελετών. 

β) Γραφείο Κατασκευών. 

4. Τμήμα Συντηρήσεων 

α) Γ ραφείο Συντηρήσεως Πλατειών, 
β) Γ ραφείο Συντηρήσεως Κτιρίων. 

5. Τμήμα Ηλεκτρομηχανολογικών Έργων 
α) Γραφείο Φωτισμού και Σηματοδότησης 

β) Γραφείο Συντηρήσεως Ηλεκτρομηχανολογικών 
Εγκαταστάσεων. 

X. ΔΙΕΥΘΥΝΣΗ ΠΟΛΕΟΔΟΜΙΑΣ 


1. Γ ραφείο Γ ραμματείας 

2. Τμήμα Πολεοδομίας 

α) Γ ραφείο Εκδόσεως Οικοδομικών Αδειών, 
β) Γ ραφείο Ελέγχου Κατασκευών. 

3. Τμήμα Σχεδίου Πόλεως 

α) Γ ραφείο Πολεοδομικών Σχεδιασμών. 
β) Γ ραφείο Εφαρμογής Σχεδίου Πόλεως. 
γ) Γ ραφείο Κτηματολογίου και Δημοτικού Γ εωγραφικού 
Συστήματος Πληροφοριών. 

4. Τμήμα Κυκλοφοριακού Σχεδιασμού. 
α) Γ ραφείο Κυκλοφοριακών Μελετών, 
β) Γραφείο Κυκλοφοριακών Έργων. 

XI. ΔΙΕΥΘΥΝΣΗ ΚΑΘΑΡΙΟΤΗΤΑΣ 

1. Γ ραφείο Γ ραμματείας. 

2. Τμήμα Αποκομιδής Απορριμμάτων. 

3. Τμήμα Καθαρισμού Οδών και Λοιπών Κοινοχρήστων 
Χώρων. 

4. Τμήμα Συντηρήσεως Μηχανικών Μέσων. 

XI. ΔΙΕΥΘΥΝΣΗ ΠΡΑΣΙΝΟΥ 

1. Τ μήμα Πάρκων και Πλατειών. 

α) Γ ραφείο Φυτεύσεως και Κηποτεχνίας. 
β) Γ ραφείο Συντηρήσεως. 

2. Τμήμα Δενδροστοιχιών. 
α) Γ ραφείο Φυτεύσεως. 
β) Γ ραφείο Συντηρήσεως. 

3. Τμήμα Φυτωρίου - Αποθήκης, 
α) Γ ραφείο Φυτωρίου. 

β) Γ ραφείο Αποθήκης. 

ΑΡΘΡΟ 3ο 

Οι θέσεις του πάσης φύσεως προσωπικού του Δήμου 
διαρθρώνονται κατά κλάδους, βαθμούς και ειδικότητες ως 
ακολούθως: 

1. Προσωπικό που διέπεται από τις διατάξεις των άρ¬ 
θρων 241 και 242 του Ν. 1188/81 (όπως τροποποιήθηκε 
με το άρθρο 67 του Ν. 1416/84). 

Μια (1) θέση μετακλητού γενικού γραμματέα. 

Μια (1) θέση μετακλητού ιδιαιτέρου γραμματέα του Δη¬ 
μάρχου. 

Μια (1) θέση ειδικού συνεργάτη του Δημάρχου, με σύμ¬ 
βαση εργασίας ιδιωτικού δικαίου αορίστου χρόνου. 

Μια (1) θέση ειδικού συμβούλου του Δημάρχου, με σύμ¬ 
βαση εργασίας ιδιωτικού δικαίου αορίστου χρόνου. 

2. Προσωπικό που διέπεται από τις διατάξεις του άρ¬ 
θρου 245 του Ν. 1188/81, όπως αυτό συμπληρώθηκε με 
το άρθρο 67 παρ. 2 του Ν. 1416/84. 

Μια (1) θέση δικηγόρου με μηνιαία αντιμισθία και με 
σχέση εντολής. 

3. ΔΙΟΙΚΗΤΙΚΟ ΠΡΟΣΩΠΙΚΟ 
ΚΛΑΔΟΣ ΠΕΙ Διοικητικού 

δεκαέξι (16) Θέσεις, με βαθμούς Γ-Α 
ΚΛΑΔΟΣ ΤΕ2 Κοινωνικών Λειτουργών 
δύο (2) θέσεις, με βαθμούς Γ-Α 
ΚΛΑΔΟΣ ΤΕ17 Διοικητικών - Λογιστικών 
μία (1) θέση, με βαθμούς Γ-Α 
ΚΛΑΔΟΣ ΔΕΙ Διοικητικού 

σαράντα πέντε (45) θέσεις, με βαθμούς Γ-Α (ασκού- 
ντων έργα γραφέων, γραμματέων και δακτυλογράφων). 
ΚΛΑΔΟΣ ΔΕ2 Εποπτών καθαριότητας 
δύο (2) θέσεις, με βαθμούς Γ-Α 
ΚΛΑΔΟΣ ΥΕ1 Κλητήρων - θυρωρών - Γ ενικών καθηκό¬ 
ντων 

τρεις (3) θέσεις, με βαθμούς Δ-Γ 
ΚΛΑΔΟΣ ΥΕ2 Επιστατών καθαριότητας 

μία (1) θέση, με βαθμούς Δ-Γ 
ΚΛΑΔΟΣ ΔΕ23 ειδικής Υπηρεσίας (Δημοτική Αστυνο¬ 
μία) 

εννέα (9) θέσεις, με βαθμούς Γ-Α 
ΚΛΑΔΟΣ ΥΕ16 Καθαριστριών 
τέσσερις (4) θέσεις, με βαθμούς Δ-Γ 
ΚΛΑΔΟΣ ΥΕ16 προσωπικού καθαριότητας 
εξήντα εννιά (69) θέσεις, με βαθμούς Δ-Γ 

4. ΤΕΧΝΙΚΟ ΠΡΟΣΩΠΙΚΟ 
ΚΛΑΔΟΣ ΠΕ3 Πολιτικών Μηχανικών 
έντεκα (11) θέσεις, με βαθμούς Γ-Α 
ΚΛΑΔΟΣ ΠΕ4 Αρχιτεκτόνων 

επτά (7) θέσεις, με βαθμούς Γ-Α 
ΚΛΑΔΟΣ ΠΕ5 Μηχανολόγων, Ηλεκτρολόγων, Μηχανο¬ 
λόγων - Ηλεκτρολόγων 
τρεις (3) θέσεις, με βαθμούς Γ-Α 
ΚΛΑΔΟΣ ΠΕ6 Τοπογράφων Μηχανικών 
εννιά (9) θέσεις, με βαθμούς Γ-Α 
ΚΛΑΔΟΣ ΠΕ11 Πληροφορικής 
δύο (2) θέσεις, με βαθμούς Γ-Α 
ΚΛΑΔΟΣ ΤΕ3 Τεχνολόγων Πολιτικών Μηχανικών 
τέσσερις (4) θέσεις, με βαθμούς Γ-Α 
ΚΛΑΔΟΣ ΤΕ4 Τεχνολόων Μηχανολόγων ή Ηλεκτρολό¬ 
γων Μηχανικών 
τρεις θέσεις, με βαθμούς Γ-Α 
ΚΛΑΔΟΣ ΔΕ5 Δομικών Έργων 
έντεκα (11) θέσεις, με βαθμούς Γ-Α 
ΚΛΑΔΟΣ ΔΕ6 Σχεδιαστών 
τέσσερις (4) θέσεις, με βαθμούς Γ-Α 
ΚΛΑΔΟΣ ΔΕ29 οδηγών αυτοκινήτων 
είκοσι πέντε (25) θέσεις, με βαθμούς Γ-Α 
ΚΛΑΔΟΣ ΔΕ28 Χειριστών Μηχανημάτων 
πέντε (5) θέσεις, με βαθμούς Γ-Α 
ΚΛΑΔΟΣ ΔΕ30 Τεχνικών 
τρεις (3) θέσεις, με βαθμούς Γ-Α 
ΚΛΑΔΟΣ ΔΕ26 Μηχανοτεχνιτών Αυτοκινήτων 
τέσσερις (4) θέσεις, με βαθμούς Γ-Α 
ΚΛΑΔΟΣ ΔΕ24 Ηλεκτρολόγων 
δύο (2) θέσεις, με βαθμούς Γ-Α 
ΚΛΑΔΟΣ ΔΕ27 Ηλεκτροτεχνιτών Αυτοκινήτων 
δύο (2) θέσεις, με βαθμούς Γ-Α 

5. ΓΕΩΠΟΝΙΚΟ ΠΡΟΣΩΠΙΚΟ 
ΚΛΑΔΟΣ ΠΕ9 Γεωπόνων 

δύο (2) θέσεις, με βαθμούς Γ-Α 
ΚΛΑΔΟΣ ΠΕΙ 4 Δασοκόμων 
μία (1) θέση, με βαθμούς Γ-Α 
ΚΛΑΔΟΣ ΤΕ13 Τεχνολογίας Γεωπονίας 
τρεις (3) θέσεις, με βαθμούς Γ-Α 
ΚΛΑΔΟΣ ΔΕ35 κηπουρών 
έξι (6) θέσεις, με βαθμούς Γ-Α 
ΚΛΑΔΟΣ ΥΕ16 προσωπικού καθαριότητας (εργατών 
κήπων) 

έξι (6) θέσεις, με βαθμούς Δ-Γ 
Οι κλάδοι από τους οποίους θα προέρχονται οι Προϊστά¬ 
μενοι των Υπηρεσιών - Διευθύνσεων, Τμημάτων και Αυτο¬ 
τελών Γ ραφείων είναι οι εξής: 

ΑΥΤΟΤΕΛΕΙΣ ΥΠΗΡΕΣΙΕΣ 

Προϊστάμενος του αυτοτελούς γραφείου Ειδικής Υπη¬ 
ρεσίας (Δημοτικής Αστυνομίας): κλάδος ΠΕΙ, ΔΕΙ, ΔΕ23 
ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ 
Προϊστάμενος της Διεύθυνσης: κλάδοι ΠΕΙ, ΠΕ3, ΠΕ4, 
ΠΕ11 

Προϊστάμενος Τμήματος Προγραμματισμού Δημοτικού 
Έργου και Νομικών Προσώπων: κλάδοι ΠΕΙ, ΠΕ3, ΠΕ4, 
ΠΕΊ1. 

Προϊστάμενος Τμήματος Επικοινωνίας και Δημοσίων 
Σχέσεων: 


κλάδοι ΠΕΙ, ΠΕ3, ΠΕ4, ΠΕ11, ΤΕ17, ΔΕΙ. 

, ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 
Προϊστάμενος της Διεύθυνσης: κλάδοι ΠΕΙ, ΤΕ17, ΔΕΙ 
Προϊστάμενοι Τμημάτων: κλάδοι ΠΕΙ, ΤΕ17, ΔΕΙ 
ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 
Προϊστάμενοι της Διεύθυνσης: κλάδοι ΠΕΙ, ΤΕ17, ΔΕΙ 
Προϊστάμενοι Τμημάτων: κλάδοι ΠΕΙ, ΤΕ17, ΔΕΙ 
ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
Προϊστάμενος της Δ/νσης: ΠΕ3, ΠΕ4, ΠΕ5, ΠΕ6 
Προϊστάμενοι Τμημάτων: Τμήμα οδοποιίας: κλάδοι 
ΠΕ3, ΠΕ6 

Τμήμα Κτιρίων - Πλατειών: κλάδοι ΠΕ3, ΠΕ4, ΠΕ5, ΠΕ6 
Τμήμα Συντηρήσεων: κλάδοι ΠΕ3, ΠΕ4, ΠΕ6 
Τμήμα Ηλεκτρομ. Έργων: κλάδοι ΠΕ5, ΤΕ4 
ΔΙΕΥΘΥΝΣΗ ΠΟΛΕΟΔΟΜΙΑΣ 
Προϊστάμενος της Δ/νσης: κλάδοι ΠΕ3, ΠΕ4, ΠΕ6 
Προϊστάμενοι Τμημάτων: κλάδοι ΠΕ3, ΠΕ4, ΠΕ6 
ΔΙΕΥΘΥΝΣΗ ΚΑΘΑΡΙΟΤΗΤΑΣ 
Προϊστάμενος της Δ/νσης: κλάδοι ΠΕ3, ΠΕ4, ΠΕ5, ΠΕ6 
Προϊστάμενοι Τμημάτων: κλάδοι ΠΕ3, ΠΕ4, ΠΕ5, ΠΕ6, 
ΤΕ3, ΤΕ4, ΔΕ2, ΔΕ5 
ΔΙΕΥΘΥΝΣΗ ΠΡΑΣΙΝΟΥ 

Προϊστάμενος της Δ/νσης: κλάδοι ΠΕ9, ΠΕΙ 4, ΤΕ13 
Προϊστάμενοι Τμημάτων: κλάδοι ΠΕ9, ΠΕΙ 4, ΤΕ13 

ΚΛΑΔΟΙ ΠΡΟΣΩΡΙΝΩΝ ΘΕΣΕΩΝ ΚΑΤΕΧΟΜΕΝΩΝ ΑΠΟ 
ΤΑΚΤΙΚΟΥΣ ΜΟΝΙΜΟΥΣ ΥΠΑΛΛΗΛΟΥΣ (άρθρο 2 Ν. 
1476/84, Ν. 1874/90, Ν. 1735/84 Κοινή Απόφαση ΔΙ- 
ΠΙΔ/Φ/42/24/11440/31.12.86 Υπουργών Προεδρίας 
της Κυβέρνησης, Εσωτερικών και Οικονομίας) 

ΚΛΑΔΟΣ ΔΕ24 Ηλεκτρολόγων 

πέντε (5) θέσεις, με βαθμούς Γ-Α 

ΚΛΑΔΟΣ ΔΕ28 Χειριστών Μηχανημάτων 

μία (1) θέση, με βαθμούς Γ-Α 

ΚΛΑΔΟΣ ΔΕ29 Οδηγών αυτοκινήτων 

πέντε (5) θέσεις, με βαθμούς Γ-Α. \ 

ΚΛΑΔΟΣ ΔΕ30 Τεχνιτών 

μία (1) θέση, με βαθμούς Γ-Α 

ΚΛΑΔΟΣ ΔΕ35 Κηπουρών 

εικοσίμία (21) θέσεις, με βαθμούς Γ-Α 

ΚΛΑΔΟΣ ΔΕ36 προσθέτων Χωροφυλάκων 

μία (1) θέση, με βαθμό Γ-Α 

ΚΛΑΔΟΣ ΔΕ5 Εργοδηγών 

τρεις (3) θέσεις, με βαθμούς Γ-Α 

ΚΛΑΔΟΣ ΔΕ6 Σχεδιαστών 

δύο (2) θέσεις, με βαθμούς Γ-Α 

ΚΛΑΔΟΣ ΤΕ13 Βοηθών γεωπόνων 

μία (1) θέση, με βαθμούς Γ-Α 

ΚΛΑΔΟΣ ΥΕ16 εργατών 

οκτώ (8) θέσεις, με βαθμούς Δ-Γ. 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ 

1. Είκοσι δύο (22) θέσεις εργατών καθαριότητας 

2. Δύο (2) θέσεις οδηγών καθ/τας 

3. Δύο (2) θέσεις τεχνιτών ξυλουργών 

4. Δύο (2) θέσεις τεχνιτών ελαιοχρωματιστών 

5. Τρεις (3) θέσεις κηπουρών 

6. Δύο (2) θέσεις εργατών - φυλάκων - ζυγιστών 

7. Μία (1) θέση εργάτη Νεκροταφείου 

8. Τέσσερις (4) θέσεις καθαριστριών 

9. Δύο (2) θέσεις γραφέα 

10. μία (1) θέση κλητήρα 

14. Μία (1) θέση πολιτικού μηχανικού 

ΑΡΘΡΟ 4ο 

Τα αντικείμενα και οι αρμοδιότητες των προαναφερό- 
μενων υπηρεσιακών μονάδων του δήμου ορίζονται ως 
εξής: 

I. Γραφείο Γενικού Γραμματέα 

Ο Γενικός Γραμματέας διεξάγει κάθε υπηρεσία που του 
αναθέτει ο Δήμαρχος και που δε συμπεριλαμβάνεται σε 
κάποια από τις ειδικές αρμοδιότητες των λοιπών υπηρε¬ 
σιών του Δήμου. 

Ο Γ ενικός Γ ραμματέας απαντά κατ’ εξουσιοδότηση του 
Δημάρχου σε δημοσιεύματα του τύπου, καθορίζει τις ώρες 
συνεργασίας των διαφόρων υπηρεσιών με το Δήμαρχο και 
τις ώρες ακροάσεων επιτροπών και πολιτών από το Δή¬ 
μαρχο. 

Ο Γενικός Γραμματέας βοηθά το Δήμαρχο στη διεξα¬ 
γωγή της υπηρεσίας σύμφωνα με το Νόμο και τις ειδικότε¬ 
ρες εντολές του Δημάρχου. 

II. Γραφείο Ιδιαίτερου Γραμματέα 

Ο Ιδιαίτερος Γραμματέας του Δημάρχου: 

1) Συντάσσει ιδιαίτερη αλληλογραφία του Δημάρχου, τη 
μη σχετιζόμενη με τις ειδικές αρμοδιότητες των Διευθύν¬ 
σεων, Τμημάτων, Γ ραφείων και Υπηρεσιών του Δήμου. 2) 
Προέρχεται στις αναγκαίες ενέργειες (επικοινωνίες) προς 
αρχές και ιδιώτες, για την πραγματοποίηση των επαφών- 
παραστάσεων του Δημάρχου, 3) Τηρεί μνημόνιο των προ- 
γραμματιζομένων επαφών και παραστάσεων του Δημάρ¬ 
χου για τις οποίες προβαίνει σε έγκαιρες υπενθυμίσεις 
προς αυτόν, 4) Δέχεται τους Δημότες για τα υποβαλλό¬ 
μενα προς το Δήμαρχο αιτήματά τους και παρέχει σ’ αυ¬ 
τούς σύμφωνα με τις οδηγίες του Δημάρχου, πληροφο¬ 
ρίες για την πορεία ή την τύχη των υποθέσεών τους, 5) 
Παρακολουθεί, για λόγους συνεχούς ενημερώσεως του 
Δημάρχου, την εξέλιξη των ενεργειών και των διαβημάτων 
αυτού, 6) Εκτελεί κάθε άλλη παρεμφερή εργασία που 
μπορεί να ανατεθεί σ’ αυτόν από το Δήμαρχο. 

III. (Γραφείο Ειδικου Συμβούλου και Ειδικού Συνεργάτη του 
Δημάρχου 

Ο ειδικός συνεργάτης ασκεί καθήκοντα επιτελικά και 
δεν έχει αποφασιστική αρμοδιότητα οποιοσδήποτε μορ¬ 
φής. 

Παρέχει συμβουλές και διατυπώνει εξειδικευμένες 
γνώμες, γραπτά ή προφορικά για το συγκεκριμένο τομέα 
δραστηριοτήτων του Δήμου του οποίου έχει ορισθεί να 
εξυπηρετήσει. Το συμβουλευτικό του έργο απευθύνεται 
προς το Δήμαρχο, το Δημοτικό Συμβούλιο και τη Δημαρ¬ 
χιακή Επιτροπή ανάλογα με τις αρμοδιότητές του. 

Ο ειδικός σύμβουλος ασκεί καθήκοντα επιτελικά και 
δεν έχει αποφασιστική αρμοδιότητα οποιοσδήποτε μορ¬ 
φής. Παρέχει συμβουλές και διατυπώνει εξειδικευμένες 
γνώμες γραπτά ή προφορικά, για το συγκεκριμένο τομέα 
δραστηριοτήτων τον οποίο έχει οριστεί να εξυπηρετήσει. 
Το συμβουλευτικό του έργο απευθύνεται προς το Δή¬ 
μαρχο, το Δημοτικό Συμβούλιο και Δημαρχιακή Επιτροπή 
ανάλογα με τις αρμοδιότητές του. 

IV. Γ ραφείο Νομικού Συμβούλου 

Ο Δικηγόρος παρέχει τις νομικές τους Υπηρεσίες και τις 
γνωμοδοτήσεις υπό την ιδιότητά του αυτή σε όλες τις υπο¬ 
θέσεις τών υπηρεσιών του Δήμου στα νομικά πρόσωπα και 
στα άλλα ιδρύματα του Δήμου. Επίσης παρίσταται για την 
προάσπιση των συμφερόντων του Δήμου, ενώπιον των δι¬ 
καστηρίων παντός βαθμού και δικαιοδοσίας ως και των 


Διοικητικών αρχών καθώς και στις συνεδριάσεις του Δημο¬ 
τικού Συμβουλίου και της Δημαρχιακής Επιτροπής όταν 
καλείται. 

V. Γ ραφείο Ειδικής Υπηρεσίας (Δημοτικής Αστυνομίας) 

Οι αρμοδιότητες της πιο πάνω υπηρεσίας ορίζονται ως 
εξής: 

α) Ελέγχει με τα όργανά της την τήρηση των κείμενων 
διατάξεων, που ισχύουν κάθε φορά και που αφορούν την 
καθαριότητα, την κυκλοφορία και στάθμευση των οχημά¬ 
των, την οικοδόμηση, την αποχέτευση, τη μόλυνση του 
περιβάλλοντος, την προστασία του υπογείου υδατικού δυ¬ 
ναμικού, την προστασία της περιουσίας και των εγκατα¬ 
στάσεων του Δήμου και των Δημοτικών επιχειρήσεων, τη 
χρήση σύμφωνα με τις κανονιστικές αποφάσεις του Δημο¬ 
τικού Συμβουλίου, των πεζοδρομίων, των πάρκων και των 
άλλων κοινοχρήστων χώρων. 

β) Συνεπικουρεί τις άλλες υπηρεσίες και τους υπαλλή¬ 
λους του Δήμου και των Δημοτικών επιχειρήσεων, στην 
άσκηση των καθηκόντων τους όποτε ζητηθεί. Η δικαιοδο¬ 
σία της Δημοτικής Αστυνομίας περιορίζεται στα όρια του 
Δήμου Βόλου και στους έξω από τα όρια αυτά χώρους των 
εγκαταστάσεων του Δήμου και των Δημοτικών επιχειρή¬ 
σεων. 

Η ειδική στολή, το διακριτικό σήμα και ο τύπος της ειδι¬ 
κής ταυτότητας του προσωπικού της υπηρεσίας αυτής, εί¬ 
ναι εκείνα που ορίζονται κάθε φορά από τους νόμους και 
τις σχετικές Υπουργικές αποφάσεις. 

Οι διατάξεις που κάθε φορά θα ισχύουν για τα προσό¬ 
ντα, καθήκοντα, δικαιώματα και υποχρεώσεις των Δημοτι¬ 
κών Υπαλλήλων εφαρμόζονται και για το προσωπικό της 
ειδικής αυτής υπηρεσίας εκτός από εκείνες που αναφέ- 
ρονται στη μετακίνηση, μετάταξη και απόσπαση. 

VI. ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ 

Ο Διευθυντής της Δ/νσης Προγραμματισμού προΐσταται 
όλων των υπηρεσιών της Δ/νσης αυτής δίνοντας προς αυ¬ 
τές τις απαιτούμενες κατευθύνσεις και εντολές. 

1. Γ ραφείο Γ ραμματείας 

Τηρεί το πρωτόκολλο αλληλογραφίας, διεκπεραιώνει 
την αλληλογραφία όλων των τμημάτων και γραφείων της 
Δ/νσης και τηρεί το αρχείο των υπηρεσιών αυτών. 

2. Τμήμα Προγραμματισμού Δημοτικού Έργου και Νομι¬ 
κών Προσώπων του Δήμου 

1. Παρέχει προς όλες τις Δ/νσεις του Δήμου και Ν.Π. 
του Δήμου όλα τα απαραίτητα στοιχεία και προγράμματα 
που αφορούν στις δραστηριότητες της Τοπικής Αυτοδιοί¬ 
κησης. 

2. Συγκεντρώνει από τις αρμόδιες Δ/νσεις και Νομικά 
Πρόσωπα του Δήμου τις προτάσεις για τα ετήσια και πολυ¬ 
ετή προγράμματα, τα οποία εναρμονίζει με τους γενικότε¬ 
ρους στόχους της Δημοτικής αρχής. 

3. Συγκεντρώνει σε τακτά χρονικά διαστήματα τα απο¬ 
λογιστικά στοιχεία του έργου των Δ/νσεων του Δήμου και 
Νομικών Προσώπων και ενημερώνει την Δημοτική αρχή. 

α) Γ ραφείο Προγραμματισμού Δημοτικού Έργου 

1. Παρέχει προς όλες τις Δ/νσεις του Δήμου όλα τα 
απαραίτητα στοιχεία και προγράμματα που αφορούν στις 
δραστηριότητες της Τοπ. Αυτοδικοίκησης. 

2. Συγκεντρώνει από τις αρμόδιες Δ/νσεις τις προτά¬ 
σεις για τα ετήσια και πολυετή προγράμματα τα οποία 

εναρμονίζει με τους γενικότερους στόχους της Δημοτικής 
αρχής. 

3. Συγκεντρώνει σε τακτά χρονικά διαστήματα τα απο¬ 
λογιστικά στοιχεία του έργου των Δ/νσεων του Δήμου και 
ενημερώνει την Δημοτική αρχή. 

β) Γραφείο Προγραμματισμού Δημοτικών Νομικών Προ¬ 
σώπων 

1. Παρέχει προς τα Νομικά Πρόσωπα του Δήμου όλα τα 
απαραίτητα στοιχεία και προγράμματα που αφορούν στις 
δραστηριότητες της Τοπ. Αυτοδιοίκησης. 

2. Συγκεντρώνει από τα Νομικά Πρόσωπα του Δήμου τις 
προτάσεις για τα ετήσια και πολυετή προγράμματα τα 
οποία εναρμονίζει με τους γενικότερους στόχους της Δη¬ 
μοτικής αρχής. 

3. Συγκεντρώνει σε τακτά χρονικά διαστήματα τα απο¬ 
λογιστικά στοιχεία του έργου των Νομικών Προσώπων και 
ενημερώνει τη Δημοτική αρχή. 

γ) Γραφείο Δημοτικού Συμβουλίου και Δημαρχιακής 
Επιτροπής 

Συντάσσει και κοινοποιεί την ημερήσια διάταξη των 
προς συζήτηση θεμάτων .του Δημοτικού Συμβουλίου και 
της Δημαρχιακής Επιτροπής σύμφωνα με τις διατάξεις του 
Δημοτικού και Κοινοτικού Κώδικα. 

Τηρεί τα πρακτικά των συνεδριάσεων του Δημοτικού 
Συμβουλίου και της Δημαρχιακής Επιτροπής. Καταχωρίζει 
τα πρακτικά και τις λαμβανόμενες αποφάσεις σε ειδικό βι¬ 
βλίο ή εφόσον τα πρακτικά καταρτίζονται με τη βοήθεια 
μαγνητοφωνικής συσκευής τηρεί με κανονική σειρά, αρίθ¬ 
μηση και θεώρηση τα φύλλα χάρτου, στα οποία περιέχο- 
νται τα απομαγνητοφωνημένα κείμενα, τα οποία και βι- 
βλιοδετεί στο τέλος εκάστου έτους. 

Υποβάλλει αντίγραφα των λαμβανομένων αποφάσεων 
του Δημοτικού Συμβουλίου και Δημαρχιακής Επιτροπής 
στην αρμόδια για τον έλεγχο αυτών διοικητική αρχή. 

Τηρεί ευρετήριο των αποφάσεων του Δημοτικού Συμ¬ 
βουλίου και Δημαρχιακής Επιτροπής καθώς και των πρά¬ 
ξεων της διοικητικής αρχής που αφορούν στην έγκριση ή 
τον έλεγχο νομιμότητας των αποφάσεων αυτών. 

Κοινοποιεί τις αποφάσεις του Δημοτικού Συμβουλίου 
και Δημαρχιακής Επιτροπής προς τις αρμόδιες για την 
εκτέλεση αυτών υπηρεσίες του Δήμου. 

Εκδίδει επικυρωμένα αντίγραφα των αποφάσεων του 
Δημοτικού Συμβουλίου και της Δημαρχιακής Επιτροπής. 

Τηρεί μητρώο των κατατιθέμενων στο Δημοτικό Συμ¬ 
βούλιο ερωτήσεων και επερωτήσεων. 

Διαβιβάζει προς τις Επιτροπές του Δημοτικού Συμβου¬ 
λίου, τα θέματα που παραπέμπονται σ’ αυτές προς με¬ 
λέτη, από το Δημοτικό Συμβούλιο. 

Διεξάγει κάθε υπηρεσιακή υπόθεση που σχετίζεται με 
τη λειτουργία και τα θέματα του Δημοτικού Συμβουλίου 
και της Δημαρχιακής Επιτροπής. 

Αναφορικά με τη λειτουργία των Επιτροπών του Δημοτι¬ 
κού Συμβουλίου: 

Παραλαμβάνει τους φακέλους των θεμάτων που παρα- 
πέμπονται προς μελέτη στις επιτροπές του Δημοτικού 
Συμβουλίου. 

Μεριμνά για τις απαραίτητες γνωστοποιήσεις των στοι¬ 
χείων των φακέλων, του χρόνου συνεδριάσεων κ.λπ. προς 
τα μέλη των επιτροπών. 

Τηρεί τα πρακτικά των συνεδριάσεων των επιτροπών 
και συντάσσει τα οριστικά κείμενα των προτάσεων και των 
γνωμοδοτήσεων αυτών. 

Μεριμνά για την επανεισαγωγή των θεμάτων στο Δημο¬ 


τικό Συμβούλιο προς λήψη οριστικής αποφάσεως πάνω σ’ 
αυτά. 

Τηρεί γενικό μητρώο των υποθέσεων που εκκρεμούν 
ενώπιον των επιτροπών του Δημοτικού Συμβουλίου. 

δ) Γ ραφείο Πληροφορικής και Στατιστικής 

Α. Οι αρμοδιότητες του γραφείου στον τομέα της Πλη¬ 
ροφορικής έχουν ως εξής: 

1. Επικοινωνία με τα διάφορα Τμήματα - Υπηρεσίες. 

Μελετά τις εργασίες των άλλων τμημάτων σε συνεργα¬ 
σία με τον αντίστοιχα υπεύθυνο του κάθε τμήματος, συ¬ 
γκεντρώνει τα προβλήματα και τις απαιτήσεις και κάνει 
προτάσεις για την μηχανογραφική τους εξυπηρέτηση. 

2. Εγκαθίδρυση νέων μηχανογραφικών εφαρμογών. 

Προβαίνει στην παρακολούθηση, μελέτη, εντοπισμό 

προβλήματος και αναγκών, ανάλυση, σχεδιασμό, σύνταξη 
τεχνικών προδιαγραφών και κωδικοποίηση των προγραμ¬ 
μάτων των νέων εφαρμογών. Δοκιμάζει τη λειτουργία ίων 
προγραμμάτων και καθιερώνει μεθόδους ελέγχου των 
αποτελεσμάτων. Συσχετίζει τις νέες εφαρμογές με υπάρ- 
χουσες. Σε συνεργασία με τις αντίστοιχες διευθύνσεις 
προτείνει πιθανή αλλαγή τρόπου εργασίας, ώστε να υπάρ¬ 
χει μεγαλύτερη απόδοση. Αξιολογεί τα αποτελέσματα των 
μηχανογραφικών εφαρμογών και συνεργάζεται στο σχε¬ 
δίασμά των διαφόρων εντύπων. 

3. Ελεγχος αποδοτικότητας μηχανογραφικών εφαρμο¬ 
γών. 

Μεριμνά για τον έλεγχο αξιοπιστίας των αποτελεσμά¬ 
των, προβαίνει σε μερικό ή και πλήρη επανασχεδιασμό μη¬ 
χανογραφικών εφαρμογών και προσαρμόζει τα μηχανο¬ 
γραφικά συστήματα σε νέες τεχνικές, 

4. Μέριμνα για τον μηχανογραφικό εξοπλισμό. 

Συντάσσει μελέτες και τεχνικές προδιαγραφές για την 

προμήθεια του κατάλληλου μηχανογραφικού.εξοπλισμού, 
καθώς και την συντήρησή του. Εισηγείται για την προμή¬ 
θεια των Η/Υ και των περιφερειακών των καθώς και των 
αναλωσίμων υλικών τους. 

Παρακολουθεί τις ανάγκες όλων των Τμημάτων από 
πλευράς μηχανοργάνωσης και μεριμνά για την μετατροπή, 
επέκταση ή αντικατάσταση του εξοπλισμού τους. Γνωμο- 
δοτεί για την προμήθεια και εγκατάσταση μηχανογραφι¬ 
κού υλικού άλλων υπηρεσιών και διευθύνσεων. 

5. Ενημέρωση των υπηρεσιών επί μηχανογραφικών θε¬ 
μάτων. 

Προτείνει αν και όταν κριθεί απαραίτητο την εκπαί¬ 
δευση του προσωπικού, τόσο σε απλά κοινά προβλήματα 
χειρισμού των εφαρμογών, όσο και σε εξειδικευμένες 
εφαρμογές. 

6. Ενημέρωση επί των τεχνολογικών εξελίξεων. 

Παρακολουθεί από κοντά εκδηλώσεις - σεμινάρια για 

τις τελευταίες εξελίξεις της τεχνολογίας των Ηλεκτρονι¬ 
κών Υπολογιστών και προτείνει για επενδύσεις σε επε¬ 
κτάσεις και αλλαγές τόσο του μηχανικού εξοπλισμού και 
των προγραμμάτων - εφαρμογών, όσο και για την καλλί¬ 
τερη αξιοποίηση των ήδη υπαρχόντων. 

7. Φροντίδες του γραφείου. 

Μεριμνά για την καλή λειτουργία των κεντρικών δικτύων 
Η/Υ, και της συντήρησής των. Φροντίζει την ασφάλεια 
όλων των εφαρμογών (ΒΑΟΚΙΙΡ). Διατηρεί βιβλίο βλαβών 

και συντήρησης μηχανημάτων. Παρακολουθεί τις πιστώ¬ 
σεις που διατίθενται για τις ανάγκες της Μηχανογράφη¬ 
σης- 

Β. Οι αρμοδιότητες του γραφείου στον τομέα της Στατι¬ 
στικής έχουν ως εξής: 

Εισηγείται προς τη Δημοτική αρχή το πρόγραμμα της 
στατιστικής εργασίας και επιμελείται την εκτέλεση του 
προγράμματος αυτού, μετά την έγκρισή του. Το πρό¬ 
γραμμα της στατιστικής εργασίας καθορίζει τα στατιστικά 
στοιχεία που θα τηρηθούν, καθώς και τον τύπο των δελ¬ 
τίων, των βιβλίων και των πινάκων στατιστικής. 

Συγκεντρώνει τα συντασσόμενα από τις υπηρεσίες του 
Δήμου δελτία στατιστικής, ταξινομεί και καταχωρίζει στα 
οικεία βιβλία στατιστικής τα στοιχεία των δελτίων, επεξερ¬ 
γάζεται τα στοιχεία αυτά, καταρτίζει τους στατιστικούς πί¬ 
νακες και σχεδιαγράμματα και εξάγει τα σχετικά συμπερά¬ 
σματα. 

Παρέχει προς τη Δημοτική αρχή και προς τις υπηρεσίες 
του Δήμου κάθε ζητούμενη πληροφορία που έχει σχέση 
με τα τηρούμενα στατιστικά στοιχεία και τα συναγόμενα, 
βάσει αυτών, συμπεράσματα. 

Εκτελεί τις ανατιθέμενες στον Δήμο εργασίες σχετικά 
με τη γενική απογραφή ή του πληθυσμού, καθώς και κάθε 
άλλη εργασία απογραφής και συγκεντρώσει στατιστικών 
στοιχείων. 

Παρακολουθεί τη βιβλιογραφία που αναφέρεται σε θέ¬ 
ματα και μεθόδους της στατιστικής. 

3. Τμήμα Επικοινωνίας και Δημοσίων Σχέσεων. 

Έχει την μέριμνα για την επικοινωνία και τις δημόσιες 
σχέσεις του Δήμου με φορείς και πολίτες καθώς και την 
επιμέλεια των εκδόσεων του Δήμου, σύμφωνα με όσα 
αναφέρονται ειδικότερα στους προσδιορισμούς των υπη¬ 
ρεσιακών αντικειμένων των πιο κάτω γραφείων. 

α) Γραφείο Τύπου και Εκδόσεων. 

Παρακολουθεί τα αφορώντα τον Δήμο δημοσιεύματα 
του ημερήσιου και περιοδικού τύπου, ενημερώνει πάνω σ’ 
αυτά τον Δήμαρχο και μεριμνά για τη δημοσίευση των θε¬ 
τικών απαντήσεων. 

Μεριμνά για την αποστολή και δημοσίευση στις εφημε¬ 
ρίδες των ανακοινώσεων και λοιπών δημοσιευμάτων του 
Δήμου, τηρώντας ιδιαίτερο βιβλίο στο οποίο καταχωρίζει 
τις περιλήψεις αυτών. 

Μεριμνά για την διοχέτευση προς τα μέσα ενημερώ- 
σεως και δημοσιότητας του εκδιδομένου από το Δήμο 
πληροφορικού υλικού και διευκολύνει τους δημοσιογρά¬ 
φους για τη σύνταξη ρεπορτάζ πάνω σε δημοτικά θέματα. 
Οργανώνει επίσης συνεντεύξεις τύπου. 

Μεριμνά για την ενημέρωση του κοινού πάνω στα θέ¬ 
ματα και τις δραστηριότητες του Δήμου, για τη σύνταξη και 
έκδοση ενημερωτικών εντύπων και για την προσέλκυση 
ενδιαφέροντος των δημοτών προς συνεργασία με το 
Δήμο. 

Τηρεί βιβλία Εθνικών και Τοπικών εορτών, με στοιχεία 
που αφορούν στη διοργάνωση αυτών. Τηρεί βιβλίο επισή¬ 
μων προσώπων, σωματείων και οργανώσεων με τις διευ¬ 
θύνσεις αυτών. Οργανώνει τις τελετές, δεξιώσεις και γεύ¬ 
ματα του Δήμου, την υποδοχή, φιλοξενία και ξενάγηση 
προσωπικοτήτων ή ομάδων, προσώπων της ημεδαπής και 
αλλοδαπής καθώς και τις επαφές με Δημοτικούς άρχο¬ 
ντες του εξωτερικού. Συνεργάζεται επίσης με τους αρμό¬ 
διους φορείς της δημόσιας διοικήσεως για τη διοργάνωση 
των επισήμων τελετών. 

Μεριμνά για την εκτύπωση προσκλήσεων και για την 
έγκαιρη αποστολή τους προς τα πρόσωπα που καλούνται 


στις διοργανούμενες από τον Δήμο εκδηλώσεις. 

Μεριμνά για την κατάλληλη διακόσμηση του Δημαρχια¬ 
κού καταστήματος και των αιθουσών αυτού, κατά τις διορ- 
γανούμενες από το Δήμο τελετές και δεξιώσεις. 

Μεριμνά για τον σημαιοστολισμό και τη φωταγώγηση 
της πόλεως και των Δημοτικών καταστημάτων, κατά τις 
εθνικές και λοιπές εορταστικές εκδηλώσεις. 

Ενημερώνει το Δήμαρχο για τις διοργανούμενες εορτές 
και δεξιώσεις των διαφόρων αρχών, οργανώσεων και σω¬ 
ματείων. 

Προέρχεται στις αναγκαίες υπηρεσιακές ενέργειες κατ’ 
εφαρμογή της απαιτούμενης διαδικασίας, για την απο¬ 
νομή τιμητικών διακρίσεων (διπλωμάτων επιτίμων Δημο¬ 
τών, μεταλλίων της πόλεως κ.λπ.). 

Τηρεί μητρώο των προσώπων που έχουν τιμηθεί με 
οποιονδήποτε τρόπο από το Δήμο καθώς και ιδιαίτερο μη¬ 
τρώο επιτίμων δημοτών. 

Μεριμνά για την έγκαιρη έγκριση των πιστώσεων που 
απαιτούνται για την πραγματοποίηση όλων των προανα- 
φερομένων δραστηριοτήτων του Δήμου και διαχειρίζεται 
αυτές κατά τις διατάξεις του Δημοτικού λογιστικού. 

β) Γραφείο Επικοινωνίας Πολιτών και Συνοικιακών Συμ¬ 
βούλων. 

Ενημερώνει τους πολίτες για τα δικαιώματά τους και τις 
ενέργειες που απαιτούνται για τη διεκπαιρέωση των υπο- 
θέσεών τους. 

Εφοδιάζει τους πολίτες με τα απαραίτητα πληροφο¬ 
ριακό έντυπα, αιτήσεις, κ.λπ. 

Κατευθύνει τους πολίτες για την καλύτερη αντιμετώ¬ 
πιση των προβλημάτων και υποθέσεων. 

Δέχεται υποδείξεις και προτάσεις για διοικητικές αλλα¬ 
γές που συμβάλλουν στη βελτίωση της λειτουργίας της 
διοίκησης και των σχέσεών της με τους πολίτες. 
Συγκεντρώνει όλα τα αιτήματα και τις προτάσεις πολιτών, 
φορέων και Συνοικιακών Συμβουλίων, τις οποίες υποβάλ¬ 
λει στις αρμόδιες υπηρεσίες. 

Μεριμνά για να δίνονται σε εύλογο χρονικά διάστημα οι 
απαντήσεις που προκύπτουν από τις σχετικές ενέρ¬ 
γειες. 

VII. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

Ο Διευθυντής των Διοικητικών Υπηρεσιών: 

α) Προΐσταται όλων των διοικητικών υπηρεσιών του Δή¬ 
μου. Υπο την ενιαία δε διεύθυνση και τον έλεγχο αυτού 
ασκούνται άλες οι αρμοδιότητες και τα καθήκοντα των 
υπηρεσιών αυτών, κατά τα ειδικότερα οριζόμενα από τις 
διατάξεις του παρόντος οργανισμού. 

β) Συγκεντρώνει, παρακολουθεί και κοινοποιεί στις αρ¬ 
μόδιες υπηρεσίες του Δήμου, τους νόμους, τα διατάγ¬ 
ματα, τις διοικητικές και διακστικές αποφάσεις, καθώς και 
τις πράξεις του Δημοτικού Συμβουλίου που αφορούν στα 
διοικητικά, οικονομικά και τεχνικά ζητήματα του Δήμου. 

γ) Παραλαμβάνεί; αποσφραγίζει, χαρακτηρίζει και μονο¬ 
γραφεί την προς το Δήμο απευθυνόμενη αλληλογραφία 
και διανέμει αυτή στις οικείες υπηρεσίες, τμήματα και 
γραφεία, μέσω του γραφείου πρωτοκόλλου διεκπεραιώ- 
σεως. 

δ) Τηρεί το εμπιστευπκό πρωτόκολλο και το αρχείο των 
εμπιστευτικών εγγράφων του Δήμου. 

ε)Τηρεί μητρώα των διατελεσάντων Δημάρχων και Δη¬ 
μοτικών Συμβουλίων. 

στ) Φροντίζει για τη στέγαση των υπηρεσιών του Δήμου, 
για τη φύλαξη του Δημαρχιακού Καταστήματος και για την 
ευκοσμία αυτού. 

ζ) Μελετά και εισηγείται τη λήψη μέτρων για τη διευκό¬ 
λυνση της λειτουργίας των υπηρεσιών του Δήμου και για 
το περιορισμό του κόστους λειτουργίας αυτών. 

I. Τμήμα Εσωτερικής Διοικήσεως. 

Τα γραφεία που συγκροτούν το τμήμα Εσωτερικής Διοι- 
κήσεως, λειτουργούν κάτω από την ενιαία διεύθυνση του 
προϊσταμένου του τμήματος τούτου και με τις αρμοδιότη¬ 
τες που περιγράφονται για τον καθένα απ’ αυτά. 

α) Γραφείο Προσωπικού. 

Συντάσσει τον Οργανισμό Εσωτερικής Υπηρεσίας και 
εισηγείται τις τροποποιήσεις, καθώς και τις προσαρμογές 
αυτού στις εκάστοτε ισχύουσες διατάξεις. 

Επιμελείται τη διενέργεια διαγωνισμών και την εφαρ¬ 
μογή κάθε άλλης νόμιμης διαδικασίας για τις προσλήψεις 
προσωπικά του Δήμου. 

Διεξάγει όλες τις υπηρεσιακές υποθέσεις που αφορούν 
στα θέματα του τακτικού και του με σχέση εργασίας ιδιω¬ 
τικού δικαίου προσωπικού του Δήμου, ήτοι: Στους διορι¬ 
σμούς, στις μεταβολές της υπηρεσιακής καταστάσεως 
του προσωπικού (προαγωγές, εντάξεις, επανεντάξεις, με¬ 
τατάξεις, μετακινήσεις, αποσπάσεις, μεταθέσεις κ.λπ.), 
στην αναγνώριση των προϋποθέσεων για οικονομικές πα¬ 
ροχές, στη χορήγηση αδειών, στην εφαρμογή του πειθαρ¬ 
χικού δικαίου, στην τακτοποίηση ασφαλιστικών ζητημά¬ 
των, στη λύση της υπαλληλικής ή εργασιακής σχέσεως 
κ.λπ., κοινοποιώντας τις εκδιδάμενες διοικητικές πράξεις 
προς τα αρμόδια όργανα και υπηρεσίες. 

Τηρεί ενημερωμένους ατομικούς φακέλλους για όλο το 
προσωπικό (το τακτικό και το με σχέση εργασίας ιδιωτικού 
δικαίου), καθώς και για τους συνατξιούχους του Δήμου. 

Τηρεί τα μητρώα των τακτικών υπαλλήλων, των συντα¬ 
ξιούχων και του προσωπικού με σχέση εργασίας ιδιωτικού 
δικαίου. 

Τηρεί διαρκώς ενημερωμένο τον πίνακαπου εμφανίζει 
την κατανομή του προσωπικού στις διευθύνσεις, τμήματα, 
γραφεία και υπηρεσίες. 

Συντάσσει τους πίνακες αρχαιότητας των υπαλλήλων. 

Συντάσσει τα απαιτούμενα πιστοποιητικά, συγκεντρώ¬ 
νει τα απαραίτητα δικαιολογητικά και προέρχεται στις ανα¬ 
γκαίες ενέργειες για την απονομή της συντάξεως του 
«εφάπαξ» και του μηνιαίου ισοβίου βοηθήματος του 
ΤΑΔΚΥ προς τους υπαλλήλους του Δήμου. 

Μεριμνά για την εφαρμογή των διατάξεων που αφορούν 
την υπηρεσιακή κατάσταση του εν ενεργεία προσωπικού 
(του τακτικού και του με σχέση εργασίας ιδιωτικού δι¬ 
καίου), καθώς και στην κατάσταση των συνταξιούχων του 
Δήμου. 

Ανακοινώνει στο προσωπικό τις εγκύκλιες διαταγές του 
Δημάρχου. 

Ανακοινώνει στο προσωπικό το καθιερούμενο εκάστοτε 
ωράριο εργασίας. Γνωστοποιεί στους υπαλλήλους τις ανα¬ 
τιθέμενες σ’ αυτούς υπηρεσίες κατά τις μη εργάσιμες 
ημέρες. 

β) Γραφείο Πρωτοκόλλου - Τηλεφωνικού Κέντρου - 
Κλητήρων - Καθαριστριών - Αρχείου. 

Παραλαμβάνει τα εισερχόμενα έγγραφα βάσει του χα¬ 
ρακτηρισμού αυτών από την αρμόδια διεύθυνση, τα κατα¬ 
χωρίζει στο πρωτόκολλο και στα οικεία ευρετήρια, τα συ¬ 
σχετίζει τα καταχωρίζει στα βιβλία διανομής και τα παραδί- 
δει προς τις αρμόδιες διευθύνσεις, τμήματα, γραφεία και 
υπηρεσίες. 

Επιμελείται τη διεκπεραίωση των εξερχομένων εγγρά¬ 
φων τα οποία καταχωρίζει στο πρωτόκολλο και στα οικεία 
ευρετήρια και επιστρέφει τα σχέδια αυτών στις αρμόδιες 


διευθύνσεις, τμήματα, γραφεία και υπηρεσίες. 

Μεριμνά κατόπιν εντολής της προϊσταμένης Διευθύν- 
σεως για την έκδοση διαφόρων αντιγράφων. 

Μεριμνά για τη δακτυλογράφηση ή την πολυγράφηση 
εγγράφων,.καθώς και για την παραβολή τους προς τα κεί¬ 
μενα των σχεδίων ή των πρωτοτύπων, βάσει των οποίων 
αυτά καταρτίζονται. 

Οι δακτυλογράφοι δακτυλογραφούν, βάσει γραπτού 
σχεδίου η καθ’ υπαγόρευση, τα έγγραφα καθώς και κάθε 
άλλο κείμενο (καταστάσεις, πίνακες κ.λπ.) της υπηρεσίας, 
φροντίζοντας για την ακρίβεια, το αλάθητο, την καλή εμ¬ 
φάνιση και την ταχεία κατάρτιση των δακτυλογραφημένων 
εντύπων και θέτοντας στο άνω αριστερό άκρο της πρώτης 
σελίδας αυτών, τα ερχικά γράμματα του ονοματεπωνύμου 
τους. 

Οι δακτυλογράφοι ευθύνονται για την καλή συντήρηση 
των γραφομηχανών που χρησιμοποιούν και οφείλουν να 
καλύπτουν αυτές μετά τη λήξη της εργασίας. 

Όταν δεν έχουν εργασία δακτυλογραφήσεως, είναι δυ¬ 
νατό να διατίθενται σε άλλη βοηθητική ή παρεμφερή ερ¬ 
γασία, εφόσον παρίσταται ανάγκη. 

Ο τηλεφωνικός πίνακας εξυπηρετείται από τον υπάλ¬ 
ληλο που κατέχει τη θέση του τηλεφωνητή και σε περί¬ 
πτωση απουσίας αυτού, από άλλο υπάλληλο του γραφείου 
τούτου ή της υπηρεσίας Κλητήρων - θυρωρών, υποδει¬ 
κνυόμενο από τον Προϊσταμένο του Τμήματος Εσωτερι¬ 
κής Διοικήσεως. 

Οργανώνει, βάσει σχεδίου τους χώρους που προορίζο¬ 
νται για την τοποθέτηση των παραδιδομένων από τις δη¬ 
μοτικές υπηρεσίες αρχείων. 

Μεριμνά για την διευθέτηση του αρχειακού υλικού του 
Δήμου σε συνεργασία με τις παραδίδουσες αυτό υπηρε¬ 
σίες καθώς και για τη συντήρηση και φύλαξη αυτού. 

Μεριμνά για την κατά καιρούς εκκαθάριση του αρχείου, 
τηρώντας τις σχετικές προς το θέμα αυτό διατάξεις. 

Εισηγείται την έγκριση των αναγκαίων πιστώσεων, για 
την αγορά βιβλίων και λοιπών εντύπων. 

Επιμελείται της παραλαβής των βιβλίων και εντύπων 
που περιέρχονται στο Δήμο κατόπιν αγοράς ή δωρεάς, κα¬ 
θώς και εκείνων που αποστέλλονται στο Δήμο από διάφο¬ 
ρες υπηρεσίες. 

Παραλαμβάνει την εφημερίδα της Κυβερνήσεως και τη¬ 
ρεί βιβλιοδετημένες σειρές αυτής. Συγκεντρώνει επίσης 
τον ημερήσιο και περιοδικό τύπο. 

Φροντίζει για τη συλλογή βιβλίων, διαφόρων εντύπων, 
εφημερίδων, περιοδικών, φωτογραφιών, χαρτών, μελε¬ 
τών κ.λπ. που αναφέρονται στην πόλη του Βόλου και την 
ιστορία της. 

Μεριμνά για την ταξινόμηση, τη συντήρηση και τη φύ¬ 
λαξη των βθιβλίων και λοιπών εντύπων και στοιχείων που 
αποτελούν το υλικό της βιβλιοθήκης του Δήμου. 

Τηρεί μητρώο βιβλίων, καθώς και μητρώο του έχοντος 
ιδιαίτερη σημασία υλικού (εγγράφων - χαρτών - φωτο¬ 
γραφιών κ.λπ.) της βιβλιοθήκης του Δήμου. 

Μεριμνά για την λειτουργία της βιβλιοθήκης προς εξυ¬ 
πηρέτηση των αναγκών του κοινού αποκλεισμένου πά¬ 
ντως του δανεισμού βιβλίων, εντύπων και λοιπού υλικού 
της βιβλιοθήκης. 

Ενεργεί κάθε τρία χρόνια απογραφή των υπαρχόντων 
βιβλίων. Συντάσσει δε κατάσταση των απωλεσθέντων ή 
φθαρθέντων βιβλίων και εισηγείται τη διαγραφή τους από 
το οικείο μητρώο. 

Η υπηρεσία κλητήρων - θυρωρών εκτελεί τις ανήκου- 
σες σ’ αυτήν εργασίες, με την άμεση καθοδήγηση του αρ- 

χαιδτερου κλητήρα. 

Ο αρχαιότερος κλητήρας είναι υπεύθυνος: 1) Για την 
εκτέλεση των εργασιών που ανατίθενται στην υπηρεσία 
κλητήρων - θυρωρών. 2) Για την καθαριότητα του δημαρ¬ 
χιακού καταστήματος. 3) Την συνεχή επίβλεψη του δη¬ 
μαρχιακού καταστήματος και για την έγκαιρη επισήμανση 
(προς την αρμόδια υπηρεσία) των φθορών που επέρχονται 
σ’ αυτό. 

Ο αρχαιότερος κλητήρας εκδίδει εβδομαδιαίο πρό¬ 
γραμμα υπηρεσίας των κλητήρων, που περιλαμβάνει τις 
πρωινές, απογευματινές και βραδυνές υπηρεσίες εντός 
και εκτός του δημαρχιακού καταστήματος, τα ονόματα 
των κλητήρων υπηρεσίας, καθώς και διδόμενα σ' αυτούς 
ρεπό. Το πρόγραμμα αυτό θεωρείται από τον Τμηματάρχη 
Εσωτερικής Διοικήσεως και αναρτάται στο γραφείο κλη¬ 
τήρων - θυρωρών, αντίγραφο δε αυτού επιδίδεται στο 
Διευθυντή των Διοικητικών Υπηρεσιών. 

Κατά τις εργάσιμες ώρες ο αρχαιότερος κλητήρας οφεί¬ 
λει να βρίσκεται στο προ του γραφείου του Δημάρχου 
χώρο, ενώ οι λοιποί κλητήρες οφείλουν να βρίσκονται στο 
γραφείο κλητήρα από όπου αποστέλλονται με εντολή του 
Τμηματάρχη Εσωτερικής Διοίκησης προς εκτέλεση δια¬ 
φόρων υπηρεσιών. Ο αρχαιότερος κλητήρας θέτει αμέ¬ 
σως στη διάθεση του Δημάρχου, του Διευθυντού και Προϊ¬ 
σταμένων των γραφείων και υπηρεσιών τους κλητήρες 
που ζητούνται για την εκτέλεση της υπηρεσίας. 

Οι κλητήρες οφείλουν: 1) Να μεταφέρουν την αλληλο¬ 
γραφία που διαβιβάζεται μέσω του ταχυδρομείου, καθώς 
και τα έγγραφα ή έντυπα που διαβιβάζονται από υπηρεσία 
σε υπηρεσία. 2) Να ενεργούν επιδόσεις υπηρεσιακών εγ¬ 
γράφων, ανακοινώσεων και προσκλήσεων. 3) Να μερι¬ 
μνούν για την καθαριότητα του του δημαρχιακού καταστή¬ 
ματος και να προέρχονται στις αναγκαίες διευθετήσεις 
των εσωτερικών χώρων άυτού. 4) Να εκτελούν κάθε εργα¬ 
σία που προσιδιάζει στη φύση των καθηκόντων τους και 
επιβάλλεται από τις υπηρεσιακές ανάγκες. 5) Να συμπερι- 
φέρονται ευπρεπώς. 

Οι κλητήρες δεν αποχωρούν από την υπηρεσία, πριν 
ελέγξουν και διαπιστώσουν: ότι έχουν ασφαλισθεί τα γρα¬ 
φεία, οι βιβλιοθήκες, τα αρχεία κ.λπ., ότιέχουν κλεισθεί 
καλά οι θύρες και τα παράθυρα, ότι έχουν ελευθερωθεί οι 
πρίζες και γενικά ότι όλα έχουν καλώς. 

Κατά τις ώρες εργασίας υπηρεσίας, απαγορεύεται 
στους κλητήρες να απασχολούνται στην εξυπηρέτηση ιδι¬ 
ωτικών αναγκών του προσωπικού του Δήμου. 

Η υπηρεσία καθαριστριών εκτελεί τις υπηρεσίες που 
ανήκουν σ’ αυτή υπό την άμεση εποπτεία του αρχαιότερου 
κλητήρα της υπηρεσίας. 

Εκτελεί την καθαριότητα του Δημαρχιακού Καταστήμα¬ 
τος καθώς και των Γ ραφείων του Δήμου που βρίσκονται σε 
χώρους εκτός του Δημαρχιακού Μεγάρου. 

Εκτελούν κάθε εργασία που προσιδιάζει στη φύση των 
καθηκόντων τους και επιβάλλεται από τιςς υπηρεσιακές 
ανάγκες. 

2. Τμήμα Μητρώων. 

Τα γραφεία που συγκροτούν το τμήμα αυτό, λειτουρ¬ 
γούν κάτω από την ενιαία διεύθυνση του προϊσταμένου 
του τμήματος και με τις αρμοδιότητες που περιγράφονται 
για το καθένα από αυτά. 

Ο Προϊστάμενος του τμήματος: 

Εισηγείται τα επιβαλλόμενα μέτρα για την καλλίτερη 
λειτουργία του τμήματος. 

Τηρεί φακέλους των νόμων, διαταγμάτων και εγκυκλίων 


διαταγών, που αφορούν στα υπηρεσιακά αντικείμενα του 
Τμήματος. 

Μεριμνά για την καταχώρηση στο δημοτολόγιο και στο 
Μητρώο Αρρένων, των κάθε φύσεως μεταβολών λόγω 
γεννήσεως, γάμου, θανάτου, διαζυγίων, αλλαγής επωνύ¬ 
μου, προσθήκης πατρωνύμου, μητρωνύμου, κυρίου ονό¬ 
ματος και λοιπών στοιχείων κατόπιν αποφάσεως των οι¬ 
κείων αρχών. 

Μεριμνά για την εγγραφή αδηλώτων για την εξακρίβωση 
της ιθαγένειας αυτών, καθώς και για την διόρθωση των 
κάθε φύσεως εσφαλμένων εγγραφών στο δημοτολόγιο 
και στο Μητρώο Αρρένων, κατόπιν αποφάσεως των οι¬ 
κείων αρχών. 

Προσυπογράφει όλα τα εκδιδόμενα πιστοποιητικά, τις 
αποφάσεις του Δημάρχου επί των μεταβολών στα δημοτο¬ 
λόγια μητρώων αρρένων, καθώς και την υπηρεσιακή αλλη¬ 
λογραφία του Τμήματος η οποία διεξάγεται απ’ αυτόν. 

α) Γραφείο Γενικού Μητρώου (Δημοτολογίου). 

Συντάσσει, ενημερώνει και τηρεί υπεύθυνα τα βιβλία 
του δημοτολογίου και πληθυσμού, καθώς και τα λεξικο- 
γραφικά ευρετήρια. 

Τηρεί για κάθε οικογένεια ιδιαίτερο φάκελλο με σχετικά 
δικαιολογητικά και αρχείο αποφάσεων μεταβολών στα δη¬ 
μοτολόγια. 

Εκδίδει πιστοποιητικά προσωπικής, οικογενειακής κα- 
ταστάσεως και ταυτοπροσωπείας των δημοτών. 

Επιμελείται την εφαρμογή των σχετικών με τους δημό¬ 
τες διατάξεων του Κώδικα Δήμων και Κοινοτήτων, του Κώ¬ 
δικα Ελληνικής ιθαγένειας. 

β) Γ ραφείο Μητρώου Αρρένων. 

Συντάσσει, ενημερώνει και τηρεί υπεύθυνα τα μητρώα 
αρρένων. Ειδικότερα: 

Καταρτίζει ετησίως τα Μητρώα Αρρένων, τηρεί αρχείο 
αυτών, τα ενημερώνει και τηρεί αρχείο των αποφάσεων 
των μεταβολών που επέρχονται σ’ αυτά. 

Καταρτίζει τους στρατολογικούς πίνακες και φροντίζει 
για την ενημέρωση των υποχρεώσεων προς παρουσίαση 
στο στράτευμα. 

Μεριμνά για την έκδοση και δημοσίευση των ασποφά- 
σεων των Στρατιωτικών Συμβουλίων. 

Εκδίδει τα απαιτούμενα πιστοποιητικά για την μετα¬ 
φορά στους υποχρέους εκγυμνάσεως και απόλυσης από 
το στράτευμα για οικογενειακούς λόγους. 

Εκδίδει τα αναγκαία πιστοποιητικά για την εισαγωγή των 
ενδιαφερομένων στις διάφορες στρατιωτικές σχολές. 

Συντάσσει και τηρεί τα μητρώα διαφόρων απογραφών 
στρατολογικού ενδιφέροντος. 

γ) Γ ραφείο Εκλογών. 

Επιμελείται την εφαρμογή της εκλογικής νομοθεσίας 
και εκτελεί τα καθήκοντα που ανατίθενται στο Δήμο από 
τον εκλογικό νόμο. 

Διενεργεί τις διάφορες που προβλέπονται από την κεί¬ 
μενη νομοθεσία. 

Τηρεί εκλογικούς καταλόγους, ενημερώνει αυτούς και 
εκδίδει τα σχετικά πιστοποιητικά για την έκδοση εκλογι¬ 
κών βιβλιαρίων. 

Εκδίδει εκλογικά βιβλιάρια για τις εκλογές των συνοικια¬ 
κών συμβουλίων. 

ΤΜΗΜΑ ΛΗΞΙΑΡΧΕΙΟΥ. 

Η υπηρεσία του Ληξιαρχείου διαξάγεται με την άμεση 
και υπεύθυνη καθοδήγηση του προϊσταμένου αυτής (Λη- 
ξιάρχου). Τα υπηρεσιακά αντικείμενα της υπηρεσίας του 

ληξιαρχείου διαγράφονται σε γενικές αρχές ως εξής: 

Μεριμνά για τη θεώρηση των ληξιαρχικών βιβλίων και 
τηρεί αυτά υπεύθυνα. 

Συντάσσει - καταχωρίζει στα οικεία βιβλία τις ξηξιαρχι- 
κές πρέξεις γεννήσεων (και βαπτίσεων), γάμων και θανά- 
των. 

Συντάσσει - καταχωρίζει στο προβλεπόμενο από το 
νόμο βιβλίο, εκθέσεις βαπτίσεων - ονοματοθεσίας, διαζυ¬ 
γίων, μεταβολής θρησκεύματος, αναγνωρίσεως ή αποκυ- 
ρήξεως τέκνων κ.λπ., εφόσον τα γεγονότα αυτά έλαβαν 
χώρα στη περιφέρεια του ληξιαρχείου και δεν υπάρχει σ' 
αυτό συντεταγμένη ληξιαρχική πράξη, στο περιθώριο της 
οποίας να καταχωρηθεί η μεταβολή. 

Ανακοινώνει τις γεννήσεις, τις βαπτίσεις, τους γάμους, 
τους θανάτους και γενικά τις μεταβολές της προσωπικής 
καταστάσεως φυσικών προσώπων, που λαμβάνουν χώρα 
στην περιφέρεια του Ληξιαρχείου: α) Προς την υπηρεσία 
μητρώων (Δημοτολογίου - Μητρώου Αρρένων) του Δήμου 
Βόλου, όταν τα παραπάνω γεγονότα αφορούν σε πρό¬ 
σωπα εγγεγραμμένα στο Δήμο Βόλου ή στα τέκνα αυτών 
και β) προς τους οικείους Ο.Τ.Α., όταν τα γεγονότα αφο¬ 
ρούν σε ετεροδημότες ή στα τέκνα αυτών. 

Αποστέλλει αντίγραφα των συντασσομένων εκθέσεων, 
βαπτίσεων και εκθέσεων μεταβολής ή προσθήκης στοι¬ 
χείων ληξιαρχικών πράξεων, προς τα ληξιαρχεία στα οποία 
βρίσκονται συντεταγμένες οι σχετικές ληξιαρχικές πρά¬ 
ξεις. 

Καταρτίζει σύμφωνα με το νόμο «περί μητρώου αρρέ¬ 
νων ετήσιους πίνακες των γεννηθέντων στην περιφέρεια 
του Δήμου Αρρένων τέκνων, και διαβιβάζει τους πίνακες 
αυτούς προς τους δήμους και τις Κοινότητες όπου έχουν 
τη μόνιμη κατοικία τους οι γονείς των γεννηθέντων τέ¬ 
κνων. 

Συντάσσει ατομικά δελτία θανάτων, για την οικονομική 
εφορία, καθώς και δελτία γεννήσεων, γάμων και θανάτων, 
για την Εθνική Σθτατιστική Υπηρεσία. 

Εκδίδει αντίγραφα, αποσπάσματα και πιστοποιητικά 
των ληξιαρχικών πράξεων ή των σχετικώς προς αυτές δη¬ 
μοσίων εγγράφων που υπάχουν στο ληξιαρχείο. 

Διεξάγει την υπηρεσιακή αλληλογραφία που αφορά σε 
ληξιαρχικά ζητήματα και τηρεί το σχετικό αρχείο. 

Γενικά ενεργεί σύμφωνα με την ισχύουσα εκάστοτε νο¬ 
μοθεσία «περί ληξιαρχικών πράξεων». 

VIII. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ. 

Ο Διευθυντής των Οικονομικών Υπηρεσιών: α) Διευθύ¬ 
νει τις οικονομικές υπηρεσίες στο σύνολό τους δίνοντας 
προς αυτές τις απαιτούμενες κατευθύνσεις και εντολές 
των οποίων ελέγχει την εφαρμογή, β) Εποπτεύει την κα¬ 
τάρτιση του προϋπολογισμού Εσόδων και Εξόδων του Δή¬ 
μου, παρακολουθεί την πορεία της εκτελέσεως αυτού και 
υποδεικνύει οσάκις παρίσταται ανάγκη, τις ενδεδειγμένες 
ενέργειες για την εξασφάλιση των εσόδων ή την συγκρά¬ 
τηση των δαπανών, γ) Μεριμνά για τη δημοσίευση των δια¬ 
κηρύξεων δημοπρασιών, καθώς και των εγγράφων πιστο¬ 
ποιήσεων και αποφάσεων διαφόρων αρχών, που χρήζουν 
δημοσιεύσεως. δ) Μελετά και εισηγείται τη λήψη μέτρων 
για τη βελτίωση της λειτουργίας των οικονομικών υπηρε¬ 
σιών του Δήμου, ε) Μεριμνά για τη συλλογή στοιχείων από 
όλες τις Δ/νσεις του Δήμου, σχετικά με την πρόβλεψη πι¬ 
στώσεων, αναμόρφωση πιστώσεων που αφορούν εκτέ¬ 
λεση έργων και προμηθειών τις οποίες υποβάλλει για 
έγκριση στο Δήμαρχο, στ) Διαχειρίζεται τις πιστώσεις που 
διατίθενται για εκτέλεση έργων και προμηθειών αρμοδιό¬ 


τητας της Δ/νσης Οικον. Υπηρεσιών, ζ) Μεριμνά για την 
κατάρτιση των κανονισμών λειτουργίας των υπηρεσιών 
του Οικονομικού Τμήματος, με τους οποίους καθορίζεται 
ο τρόπος λειτουργίας των υπηρεσιών του Οικονομικού 
Τμήματος, ο τρόπος διοικήσεως και διαχειρίσεως, καθώς 
και τα καθήκοντα του προσωπικού αυτών, η) Μεριμνά για 
την κατάρτιση των κανονισμών επιβολής, βεβαιώσεως και 
εισπράξεως των δικαιωμάτων αυτών, θ) Παρακολουθεί και 
ελέγχει τη βεβαίωση των Δημοτικών εσόδων, τον τρόπο 
εκμεταλλεύσεως της Δημοτικής περιουσίας, τη διαχείριση 
των υπηρεσιών του Τμήματος φροντίζοντας για την εφαρ¬ 
μογή των σχετικών νομικών και κανονιστικών διατά¬ 
ξεων. 

1. Τμήμα Δημοτικών Εσόδων και Εκμεταλλεύσεως Δη¬ 
μοτικής Περιουσίας 

Στο Τμήμα αυτό προβλέπονται τα πιο κάτω γραφεία και 
υπηρεσίες που λειτουργούν υπό την ενιαία διεύθυνση του 
προϊσταμένου του Τμήματος και με τις αρμοδιότητες που 
περιγράφονται για το καθένα από αυτά: 

α) Γραφείο Δημοτικών Προσόδων και Εκμεταλλεύσεως 
Δημοτικής Περιουσίας: 

Επιμελείται την κατάρτιση του Δημοτικού προϋπολογι¬ 
σμού εσόδων, παρακολουθεί την εκτέλεσή του, μελετά τα 
οικονομικά ζητήματα του Δήμου και εισηγείται σχετικά. 

Εισηγείται: α) σχετικά με την επιβολή, κατάργηση, μεί¬ 
ωση ή αύξηση των υπέρ του Δήμου φόρων, τελών, δικαιω¬ 
μάτων και εισφορών, σύμφωνα με τις κείμενες διατάξεις, 
β) σχετικά με την εκμετάλλευση της Δημοτικής περιου¬ 
σίας. 

Εκτελεί κάθε εργασία, σύμφωνα με τις κείμενες διατά¬ 
ξεις και τους ισχϋοντες κανονισμούς, που αφορά στη βε¬ 
βαίωση των εσόδων του Δήμου: α) από φόρους, τέλη, δι¬ 
καιώματα, εισπράξεις κ.λπ., και β) από την εκμετάλλευση 
της Δημοτικής περιουσίας. 

Ελέγχει τα στοιχεία βεβαιώσεως κάθε δημοτικής προ¬ 
σόδου, βεβαιώνει αυτά και αποστέλλει στο ταμείο του Δή¬ 
μου τους οικείους βεβαιωτικούς τίτλους χρηματικών κατα¬ 
λόγων κ.λπ. 

Παρακολουθεί γενικά την φορολογητέα από το Δήμο 
ύλη και συγκεντρώνει στοιχεία που αφορούν τις δημοτικές 
φορολογίες. 

Εκτελεί κάθε προπαρασκευαστική εργασία που αφορά 
στη διαγραφή βεβαιωθέντων ή επιστροφή αχρεωστήτως 
εισπραχθέντων φόρων, τελών και δικαιωμάτων και καταρ¬ 
τίζει τους οικείους πίνακες διαγραφής ή επιστροφής. 

Εκτελεί κάθε εργασία που αφορά στη διαδικασία εκμι- 
σθώσεως ή εκποιήσεως πραγμάτων του Δήμου. 

Διεξάγει κάθε προπαρασκευαστική εργασία για τη δικα¬ 
στική ή διοικητική επίλυση των φορολογικών διαφορών 
μεταξύ του Δήμου και των δημοτών. 

Εκδίδει και κοινοποιεί αποσπάσματα των βεβαιωτικών 
καταλόγων, και μεριμνά για την έκδοση (αρμοδίως) και την 
κοινοποίηση αποφάσεως καταλογισμού ή επιβολής προ¬ 
στίμου σε περιπτώσεις παραβάσεως των κειμένων φορο¬ 
λογικών διατάξεων και των ισχυόντων κανονισμών του Δή¬ 
μου. 

Αριθμεί, σφραγίζει και μεριμνά για τη θεώρηση των βι¬ 
βλίων και εντύπων της δημοτικής διαχειρίσεως χρηματι¬ 
κού και των διπλοτύπων εισπράξεως των δημοτικών εν γέ- 
νει εσόδων. 

Τηρεί ημερήσιο δελτίο κινήσεως των γραμματίων και δι¬ 
πλοτύπων εισπράξεως φόρων, τελών, δικαιωμάτων και ει¬ 
σφορών, που παραδίδονται στον Ταμία και τα λοιπά επί 

των εισπράξεων όργανα του Δήμου. 

Επιμελείται για τη σύνταξη των πινάκων, οι οποίοι συνο¬ 
δεύουν τον ετήσιο απολογισμό και διαλαμβάνουν: α) τα 
θεωρηθέντα, β) τα χρησιμοποιηθέντα από τον Ταμία και τα 
λοιπά επί των εισπράξεων όργανα του Δήμου, και γ) τα μη 
χρησιμοποιηθέντα και επιστραφέντα τριπλότυπα και δι¬ 
πλότυπα εισπράξεως φόρων, τελών, δικαιωμάτων και ει¬ 
σφορών. 

β) Υπηρεσία Δημοτικών Νεκροταφείων 
Η Υπηρεσία αυτή λειτουργεί με την άμεση και υπεύθυνη 
καθοδήγηση του προϊσταμένου. 

Μεριμνά για τη συνεπή εφαρμογή του κανονισμού λει¬ 
τουργίας, διοικήσεως και διαχειρίσεως των Κοιμητηρίων 
στους χώρους αυτών. 

Ενεργεί σύμφωνα με τις κείμενες διατάξεις και τον οι¬ 
κείο κανονισμό του Δήμου, τη βεβαίωση και είσπραξη των 
δικαιωμάτων των δημοτ. Νεκροταφείων. 

Ενεργεί τις νόμιμες διατυπώσεις για τη σύσταση οικογε¬ 
νειακών τάφων. 

Τηρεί τα προβλεπόμενα από το Νόμο και τον οικείο κα¬ 
νονισμό του Δήμου Βιβλία. 

Επιβλέπει το εργαζόμενο στα Κοιμητήρια προσωπικό 
και φροντίζει για την τήρηση της ευταξίας, της κοσμιότη¬ 
τας και της καθαριότητας των χώρων των Κοιμητηρίων, 
καθώς και για τη διαφύλαξη των τάφων και των αντικειμέ¬ 
νων τους. 

Φροντίζει για τη συντήρηση των κηπαρίων και την προ¬ 
στασία του πρασίνου των Κοιμητηρίων. 

Φροντίζει για τη διαφύλαξη των οστών στα οστεοφυλά¬ 
κια. 

Εισηγείται την παραχώρηση των διαθέσιμων οικογε¬ 
νειακών τάφων, σύμφωνα με τις διατάξεις του σχετικού 
κανονισμού. 

Υποδεικνύει κάθε μέτρο που θεωρεί αναγκαίο για τη 
βελτίωση της καταστάσεως των Νεκροταφείων, 
γ) Υπηρεσία Δημοτικών Σφαγείων 
Η Υπηρεσία αυτή: 

Μεριμνά για τη συνεπή εφαρμογή του κανονισμού λει¬ 
τουργίας, διοικήσεως και διαχειρίσεως των Δημοτικών 
Σφαγείων στο χώρο αυτών. 

Ενεργεί σύμφωνα με τις κείμενες διατάξεις και τον οι¬ 
κείο κανονισμό του Δήμου τη βεβαίωση και είσπραξη των 
δικαιωμάτων χρήσεως των δημοτικών σφαγείων. 

Εισηγείται σχετικά με τον εξοπλισμό, τη βελτίωση της 
λειτουργικότητας και τη διάθεση της χρήσεως των χώρων 
και εγκαταστάσεων των Σφαγείων. 

Τηρεί τα προβλεπόμενα από το νόμο και τον οικείο κα¬ 
νονισμό του Δήμου βιβλία. 

Επιβλέπει το εργαζόμενο στα Σφαγεία προσωπικό και 
φροντίζει για την τήρηση της ευταξίας και της καθαριότη¬ 
τας στους χώρους αυτών. 

Υποδεικνύει κάθε μέτρο που θεωρεί αναγκαίο για την 
αρτιώτερη λειτουργία των Σφαγείων, 
δ) Υπηρεσία Δημοτικής Λαχανοφρουταγοράς 
Η Υπηρεσία αυτή: 

Μεριμνά για τη συνεπή εφαρμογή του κανονισμού λει¬ 
τουργίας, διοικήσεως και διαχειρίσεως της Δημοτικής Λα- 
χανοφρουταγοράς στο χώρο αυτής. 

Ενεργεί σύμφωνα με τις κείμενες διατάξεις και τον οι¬ 
κείο κανονισμό του Δήμου, τη βελτίωση και είσπραξη των 
δικαιωμάτων χρήσεως της Δημοτικής Λαχανοφρουταγο- 
ράς. 

Εισηγείται σχετικά με την παραχώρηση της χρήσεως 


των χώρων της Λαχανοφρουταγοράς σε παραγωγούς και 
εμπόρους. 

Τηρεί τα προβλεπόμενα από το νόμο και τον οικείο κα¬ 
νονισμό του Δήμου βιβλία. 

Επιβλέπει το εργαζόμενο στη Λαχανοφρουταγορά προ¬ 
σωπικό και φροντίζει για την τήρηση της ευταξίας και της 
καθαριότητας στους χώρους αυτής. 

Υποδεικνύει κάθε μέτρο που θεωρεί αναγκαίο για τη 
βελτίωση της καταστάσεως της Λαχανοφρουταγοράς. 

2. Τμήμα Λογιστηρίου 

Στο τμήμα αυτό προβλέπονται τα πιο κάτω γραφεία, τα 
οποία λειτουργούν υπό την ενιαία διεύθυνση του προϊστα¬ 
μένου του τμήματος και με τις αρμοδιότητες που περιγρά- 
φονται για το καθένα από αυτό, 
α) Γ ραφείο Προϋπολογισμού 
Καταρτίζει σε συνεργασία με τις αρμόδιες υπηρεσίες 
του Δήμου τον προϋπολογισμό εσόδων και εξόδων και τις 
σχετικές εκθέσεις που τον συνοδεύουν. 

Παρακολουθεί γενικά την πορεία εκτελέσεως του 
προϋπολογισμού εσόδων και εξόδων και εισηγείται τις 
αναμορφώσεις αυτού με την εγγραφή νέων εσόδων και 
αναπληρωματικών ή εκτάκτων πιστώσεων. 

Εκτελεί κάθε εργασία που αφορά στα θέματα του προϋ¬ 
πολογισμού και στις παραβάσεις για την έκθεση αυτού 
σύμφωνα με τα αποτελέσματα που εμφανίζονται κατά την 
πορεία της εκτελέσεώς τους. 

Εισηγείται επί των σχεδίων των αποφάσεων και συμβά¬ 
σεων οι οποίες πρόκειται να επηρεάσουν τον προϋπολογι¬ 
σμό. 

Συγκεντρώνει στατιστικά στοιχεία χρήσιμα για τις προ¬ 
βλέψεις του προϋπολογισμού. 

Τηρεί ειδικό αρχείο προϋπολογισμού, με όλες τις συνα¬ 
φείς αποφάσεις, εγκρίσεις κ.λπ. 
α) Γ ραφείο Λογιστηρίου 

Επιμελείται την έγκριση, εκκαθάριση και εντολή πληρω¬ 
μής, κάθε δαπάνης, προς εξασφάλιση του νομίμου και κα¬ 
νονικού αυτής. 

Ενεργεί αναγνώριση των πιστώσεων του Δήμου με προ- 
συπογραφή των συντασσομένων στους οικείους λογαρια¬ 
σμούς πράξεων εκκαθαρίσεων και με βάση αυτά εκδίδει 
το όνομα των δικαιούχων μέσα στα όρια των πιστώσεων 
του προϋπολογισμού, τα οικεία χρηματικά εντάλματα, κα¬ 
ταχωρίζει αυτά στα οικεία βιβλία και τα αποστέλλει στον 
ταμία του Δήμου υπογεγραμμένα από τον προϊστάμενο 
του τμήματος και το Δήμαρχο. 

Τηρεί το λογαριασμό των παθητικών υπολοίπων. 
Συγκεντρώνει, ελέγχει και καταχωρίζει στα οικεία λογι¬ 
στικά βιβλία τα αποτελέσματα της εκτελέσεως του προϋ¬ 
πολογισμού και ληψοδοσίας εν γένει του Δημοτικού Τα¬ 
μείου. 

Εκτελεί κάθε εργασία αναλήψεως δαπάνης σε βάρος 
των πιστώσεων του προϋπολογισμού κατά τα οριζόμενα 
από τις ισχύουσες εκάστοτε διατάξεις περί οικονομικής 
διοικήσεως και λογιστικού των Δήμων και Κοινοτήτων. 

3. Τμήμα Ταμείου 

Τα γραφεία που συγκροτούν την Ταμειακή υπηρεσία 
του Δήμου λειτουργούν κάτω από την ενιαία διεύθυνση 
του προϊσταμένου του Τμήματος της Ταμειακής υπηρε¬ 
σίας (Δημοτικού Ταμία) και με τις αρμοδιότητες που περι- 
γράφονται για το καθένα από αυτά. 

Ο Δημοτικός Ταμίας με προσωπική του ευθύνη διεξάγει 
μαζί με τα ειδικά οριζόμενα διαχειριστικά εισπρακτορικά 

όργανα, την Ταμειακή υπηρεσία του Δήμου, όπως ορίζουν 
οι διατάξεις του Δημοτικού και Κοινοτικού Κώδικα, και οι 
διατάξεις περί οικονομικής Διοικήσεως και Λογιστικού των 
Δήμων και ειδικότερα: 

Κατευθύνει και ελέγχει τα υπαγόμενα σ’ αυτόν όργανα. 
Είναι υπεύθυνος για την περιουσία με μετρητά, χρεό¬ 
γραφα και κινητές αξίες του Δήμου, καθώς και για τη φύ¬ 
λαξη και διατήρηση των διαφόρων παρακαταθηκών και εγ¬ 
γυήσεων εν γένει. 

Εποπτεύει την τήρηση των προβλεπομένων από τις οι¬ 
κείες διατάξεις λογιστικών και ταμειακών βιβλίων, παρα¬ 
κολουθεί την όλη κίνηση των Εσόδων και Εξόδων, ευθυ- 
νόμενος για κάθε παρατυπία ή παράλειψη και ρυθμίζει τα 
της χρηματικής διαχειρίσεως των διαχειριστικών και ει- 
σπρακτορικών οργάνων. 

Εισηγείται τα θέματα που ανήκουν στην αρμοδιότητα 
του τμήματος, ενεργεί την αλληλογραφία αυτού και τηρεί 
φάκελο των διοικητικών υποθέσεών του. 

Εντέλλεται τη λήψη των επιτρεπομένων από το νόμο 
αναγκαστικών μέτρων εισπράξεως των καθυστερούμενων 
εσόδων του Δήμου. 

Παραλαμβάνει καθημερινά τις πραγματοποιούμενες 
από τους επιμελητές εισπράξεως ημερήσιες εισπρά¬ 
ξεις. 

Εξοφλεί τα διαβιβαζόμενα στο Ταμείο εντάλματα πλη¬ 
ρωμών. 

α) Γραφείο Εσόδων 

Ελέγχει τους χρηματικούς τίτλους που διαβιβάζονται 
στο Ταμείο από τις αρμόδιες υπηρεσίες και εκδίδει το 
αποδεικτικό παραλαβής εισπρακτέων εσόδων. 

Επιμελείται την κοινοποίηση των ατομικών ή γενικών ή 
ειδικών προσκλήσεων προς τους οφειλέτες του Δήμου. 

Ενεργεί πριν από κάθε χρηματική κατάθεση εκ μέρους 
των επιμελητών εισπράξεων έλεγχο των διπλοτύπων ει¬ 
σπράξεων, παραλαμβάνει τις εισπράξεις, εκδίδοντας 
γραμμάτιο τακτοποιητέων εισπράξεων και παραδίδει αυ¬ 
τές στο Δημοτικό Ταμία. 

Εκδίδει τα γραμμάτια εισπράξεως των διαφόρων εσό¬ 
δων του Δήμου. 

Εκκαθαρίζει τις οφειλές των Δημοτών και εισηγείται στο 
Δημοτικό Ταμία, οσάκις απαιτείται, τη λήψη αναγκαστικών 
μέτρων εισπράξεως κατά των οφειλετών. 

Επιμελείται με τους διατιθέμενους επιμελητές εισπρά¬ 
ξεων, την αναγκαστική είσπραξη των οφειλών, και τηρεί τα 
προβλεπόμενα από το νόμο βιβλία καταχωρήσεως, κατα¬ 
σχέσεων και ενταλμάτων προσωποκρατήσεως. 

Ενεργεί την πίστωση των πληρωσάντων οφειλετών 
στους οικείους χρηματικούς καταλόγους, και βεβαιώνει 
την ενέργεια αυτή στο καθένα από τα οικεία αποσπά¬ 
σματα των καταλόγων. 

Μεριμνά για την απόδοση των υπέρ τρίτων κρατήσεων 
και τηρεί όλα τα απαραίτητα για το σκοπό αυτό βιβλία. 

Τηρεί τα προβλεπόμενα από το νόμο λογιστικά βιβλία 
εσόδων, καταρτίζει τους μηνιαίους και ετήσιους λογαρια¬ 
σμούς της διαχειρίσεως εσόδων, συντάσσει τους στατιστι¬ 
κούς πίνακες που υποβάλλονται στο Υπουργείο, Νομαρ¬ 
χία κ.λπ., συγκεντρώνει τα στοιχεία που απαιτούνται για 
τον ετήσιο απολογισμό εσόδων του Ταμείου και καταρτίζει 
τον απολογισμό αυτό. 

β) Γραφείο Επιμελητών Εισπράξεων 

Επιμελείται την είσπραξη των βεβαιωμένων με ειδικούς 
χρηματικούς καταλόγους εσόδων του Δήμου. 

γ) Γ ραφείο Εξόδων 


Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και βάσει αυτών, προέρχεται 
στην πληρωμή των δικαιούχων σύμφωνα με τις οικείες δια¬ 
τάξεις περί λογιστικού των Δήμων και Κοινοτήτων. 

Τηρεί τα προβλεπόμενα από το νόμο λογιστικά βιβλία 
εξόδων, καταρτίζει τους μηνιαίους και ετήσιους λογαρια¬ 
σμούς της διαχειρίσεως εξόδων, συντάσσει τους στατιστι¬ 
κούς πίνακες που υποβάλλονται στα Υπουργεία, Νομαρ¬ 
χία κ.λπ., συγκεντρώνει τα στοιχεία που απαιτούνται για 
τον ετήσιο απολογισμό εξόδων και καταρτίζει τον απολο¬ 
γισμό αυτό. 

4. Τμήμα Προμηθειών και Διαχειρίσεως Υλικού. 

Αρμοδιότητες του τμήματος αυτού είναι: 

Η ενέργεια τής προμήθειας κάθε είδους υλικών που εί¬ 
ναι αναγκαία στις υπηρεσίες του Δήμου, σύμφωνα με τους 
Νόμους, Διατάγματα και εγκύκλιες Διαταγές που ισχύ¬ 
ουν. 

Η παραλαβή των προμηθευομένων ειδών και παράδοσή 
τους στην αποθήκη υλικού, βάσει διατακτικών και σχετι¬ 
κών πρωτοκόλλων παραλαβής που εκδίδονται απ’ αυτό 
και υπογράφονται αρμοδίως. 

Η παρακολούθηση των τιμών των διαφόρων ειδών και 
υλικών που προμηθεύεται ο Δήμος και η τήρηση πινάκων 
αυτών για ενημέρωση των επιτροπών προμηθειών. 

Η εισήγηση για εκποίηση ή καταστροφή αχρήστων υλι¬ 
κών και διαγραφή υλικών που καταστρέφονται ή χάνονται 
λόγω ανωτέρας βίας κ.λπ. 

Η διενέργεια κάθε πράξεως που ανήκει στη διαχείριση 
των ειδών και υλικών που προμηθεύεται ο Δήμος για τις 
ανάγκες των υπηρεσιών του, η παραλαβή τους μέσω των 
Επιτροπών παραλαβών που ορίζονται αρμοδίως, η ταξινό¬ 
μηση στις αποθήκες του Δήμου και η φροντίδα για τη δια¬ 
φύλαξη, την καλή συντήρηση και τη διάθεσή τους στις 
υπηρεσίες του Δήμου βάσει διατακτικών των αρμοδίων 
Διευθυντών. 

Η κανονική και με πλήρη ενημέρωση, τήρηση των βι¬ 
βλίων αποθηκών υλικών. 

Η έγκαιρη προειδοποίηση ανανεώσεως των υλικών που 
πρόκειται να εξαντληθούν. 

IX. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

1. Γ ραφείο Διευθυντού 

Ο Διευθυντής των Τεχνικών Υπηρεσιών: 

α) Διευθύνει τις τεχνικές υπηρεσίες του Δήμου στο σύ¬ 
νολό τους, δίνοντας προς αυτές τις απαιτούμενες κατευ¬ 
θύνσεις και εντολές των οποίων και ελέγχει την εφαρ¬ 
μογή. 

β) Μεριμνά για τη σύνταξη των προγραμμάτων των έρ¬ 
γων και των προμηθειών της Τεχνικής Υπηρεσίας. 

γ) Προβαίνει στον έλεγχο και τη θεώρηση των συντασ- 
σομένων μελετών έργων και προμηθειών. 

δ) Ενημερώνεται επί των έργων τεχνικής φύσεως και 
των δραστηριοτήτων των παρά τον Δήμο Νομικών Προσώ¬ 
πων, των Δημοτικών επιχειρήσεων, καθώς και όλων των 
φορέων που ασκούν τεχνικές δραστηριότητες μέσα στα 
όρια του Δήμου ή που ασκούν τεχνικές δραστηριότητες 
που έχουν επιρροή στην πόλη ώστε να μπορεί να παρέχει 
τεχνικές γνώμες στη Δημοτική Αρχή. 

Εισηγείται ενέργειες που αποσκοπούν στη βελτίωση 
της εν γένει τεχνικής υποδομής της πόλεως. 

Είναι ο Τεχνικός Σύμβουλος του Δημάρχου. 

ε) Μεριμνά για την άσκηση της Γραμματείας των Τεχνι¬ 
κών Υπηρεσιών γενικά. 

στ) Μεριμνά για τη σύμφωνη με τις κείμενες διατάξεις 
διενέργεια των διαγωνισμών εκτελέσεως έργων και προ¬ 
μηθειών καθώς και για την παραλαβή αυτών. 

ζ) Μεριμνά για την παροχή στοιχείων προς τη Δ/νση Οι¬ 
κονομικών Υπηρεσιών για την πρόβλεψη πιστώσεων, ανα¬ 
μόρφωση πιστώσεων που αφορούν την εκτέλεση έργων 
και προμηθειών για τη λειτουργία των Τεχνικών Υπηρε¬ 
σιών. 

η) Αναθέτει στους υπαλλήλους της Διεύθυνσης ανεξαρ¬ 
τήτως του τμήματος ή γραφείου στο οποίο υπάγονται, διά¬ 
φορες υπηρεσιακές εργασίες με βάση τις εκάστοτε ανά¬ 
γκες. 

1. Γραφείο Γραμματείας 

Τηρεί το πρωτόκολλο αλληλογραφίας. 

Διεκπεραιώνει την αλληλογραφία της Δ/νσεως Τεχνι¬ 
κών Υπηρεσιών. 

Τηρεί το αρχείο της υπηρεσίας. 

Διεξέρχεται τις διαδικασίες από την έγκριση της μελέ¬ 
της του έργου ή προμήθειας μέχρι και του καθορισμού 
επιβλέποντος (διακήρυξη - δημοσίευση περίληψης διακή¬ 
ρυξης - δημοπρασία - αποστολή για έγκριση πρακτικών 
δημοπρασίας - ορισμός επιτροπής διενέργειας δημοπρα¬ 
σίας και επιτροπής εισήγησης ανάθεσης - υπογραφή σύμ¬ 
βασης - ορισμός επιβλέποντος). 

Διεκπεραιώνει κάθε σχετική με τις δημοπρασίες και 
τους διαγωνισμούς διαδικασία. 

Εκδίδει τα αναγκαία αντίγραφα μελετών - συμβάσεων 
κ.λπ., που είναι απαραίτητα για την πληρωμή των δαπανών 
έργων και προμηθειών και αποστέλλει αυτά στη Δ/νση Οι¬ 
κονομικών Υπηρεσιών για τις περαιτέρω ενέργειες. 

Διενεργεί τις παραλαβές των έργων. Φροντίζει για την 
έκδοση αποφάσεων, καταρτισμό των οικείων επιτροπών, 
οργανώνει τις παραλαβές με πρόσκληση των μελών των 
επιτροπών, του επιβλέποντος και του εργολήπτου. 

Επιμελείται της σύνταξης υπογραφής και έγκρισης της 
τελικής δαπάνης του έργου προς τα αρμόδια όργανα και 
διεκπεραιώνει κάθε άλλη διοικητική διαδικασία εκκαθαρί- 
σεως του έργου μέχρι της αποστολής του οικείου φακέλ- 
λου στο αρχείο. 

Τηρεί το αρχείο των φακέλλων των έργων και προμη¬ 
θειών με τη συνεργασία του επιβλέποντος κάθε έργου. 

2. Τμήμα Οδοποιίας 

Ο προϊστάμενος του τμήματος διευθύνει τη λειτουργία 
των Γ ραφείων που υπάγονται στο τμήμα αυτό. 

Επιμελείται της συντάξεως και συντάσσει προμελέτες 
και μελέτες Δημοτικών έργων και προμηθειών αρμοδιότη- 
τος του τμήματος. 

Επιμελείται της εκτελέσεως σύμφωνα με τις ισχύουσες 
διατάξεις περί εκτελέσεως Δημοτικών έργων, των έργων 
και προμηθειών αρμοδιότητος του τμήματος. 

Μεριμνά για τη σύνταξη τευχών δημοπράτησης και χρο¬ 
νικού προγραμματισμού εκτελέσεως των έργων. 

Παρακολουθεί τις πιστώσεις που διατίθενται για την 
εκτέλεση των έργων οδοποιίας. 

Μεριμνά για την ενημέρωση του αρχείου των σχεδίων 
για τις ενδεχόμενες τροποποιήσεις κατά την κατα¬ 
σκευή. 

Μεριμνά για την παράδοση στο αρμόδιο Γραφείο των 
απαραίτητων στοιχείων λογιστικής παρακολούθησης των 
έργων. 

Μεριμνά για την παράδοση στο αρμόδιο Γ ραφείο μετά 
το πέρας της κατασκευής των έργων πλήρων φακέλλων 
με τα επιμετρητικά στοιχεία για τη διενέργεια παραλαβής 


των έργων. 

α) Γραφείο Μελετών Έργων Οδοποιίας 
Συντάσσει τις μελέτες έργων κατασκευής και ανακατα- 
σκευής οδών σύμφωνα με το εκάστοτε εγκεκριμένο τε¬ 
χνικό πρόγραμμα. 

Κατά τη σύνταξη των μελετών λαμβάνει υπόψη υψομε¬ 
τρικά στοιχεία που παρέχονται από το αρμόδιο Γραφείο 
της Δ/νσης Πολεοδομίας. 

Συντάσσει τις μελέτες έργων συντήρησης οδών (οδο¬ 
στρωμάτων και κρασπεδορείθρων). 

Μεριμνά διά την σύνταξη μελετών έργων γεφυρών. 
Συντάσσει τεύχη δημοπράτησης, ειδικές προδιαγραφές 
και χρονικό προγραμματισμό εκτελέσεως έργων. 

Παρέχει πληροφορίες στους Οργανισμούς Κοινής Ωφέ¬ 
λειας σχετικά με τον προγραμματισμό έργων οδοποιίας, 
ώστε να εξασφαλίζεται κατά το δυνατόν συντονισμός στην 
εκτέλεση των έργων. 

Μεριμνά για την σύνταξη των πινάκων απολογισμού και 
χρεώσεως στους παρόδιους των αντίστοιχων δαπανών κα¬ 
τασκευής κρασπεδορείθρων. 

Εισηγείται επί του θέματος χορηγήσεως αδειών τομών 
οδοστρωμάτων και πεζοδρομίων για την εγκατάσταση δι¬ 
κτύων των Οργανισμών Κοινής Ωφέλειας και ελέγχει την 
τήρηση των όρων των χορηγουμένων αδειών. 

Συντάσσει υψομετρικές μελέτες για έργα πεζοδρό¬ 
μων. 

β) Γραφείο Κατασκευών Έργων Οδοποιίας 
Επιμελείται της εκτελέσεως έργων κατασκευής, ανα- 
κατασκευής και συντήρησης οδών, σύμφωνα με τις ισχύ- 
ουες διατάξεις περί εκτελέσεως δημοτικών έργων. 

Επιμελείται της εκτελέσεως έργων που αναφέρονται σε 
διανοίξεις οδών και σε κατεδαφίσεις ρυμοτομουμένων 
ακινήτων για την εφαρμογή του Σχεδίου Πόλεως, αφού 
ολοκληρωθούν πλήρως από το αρμόδιο τμήμα Σχεδίου 
Πόλεως οι προβλεπόμενες από το νόμο διαδικασίες και 
πραγματοποιηθεί η αποβολή των ιδιοκτητών. Ήτοι το Γρα¬ 
φείο Κατασκευής έργων οδοποιίας είναι αρμόδιο για την 
εκτέλεση των διανοίξεων και κατεδαφίσεων ρυμοτομου¬ 
μένων μόνον από την άποψη κατασκευής των αντίστοιχων 
έργων με βάση τα σχέδια εφαρμογής του τμήματος Σχε¬ 
δίου Πόλεως στα οποία έχουν εξασφαλισθεί με ακρίβεια οι 
οικοδομικές γραμμές. 

Επιμελείται της κατασκευής έργων πεζοδρόμων. 
Μεριμνά επίσης για την κατασκευή και συντήρηση πε¬ 
ζοδρομίων και για τη σύνταξη των πινάκων απολογισμού 
και χρεώσεως στους παρόδιους των αντιστοίχων δαπανών 
κατασκευής πεζοδρομίων. 

Επιμελείται της εκτέλεσης έργων που αναφέρονται στη 
συντήρηση υδραυλάκων. 

Παρακολουθεί τις πιστώσεις που διατίθενται για την 
εκτέλεση έργων αρμοδιότητας του γραφείου. 

Τηρεί αρχείο μελετών οδών και το ενημερώνει για τις 
ενδεχόμενες τροποποιήσεις κατά την κατασκευή. 

Παρέχει συνεχώς στο αρμόδιο γραφείο τα απαραίτητα 
στοιχεία λογιστικής παρακολούθησης του έργου. 

Παραδίδει μετά το πέρας της κατασκευής κάθε έργου 
στο αρμόδιο γραφείο πλήρη φάκελλο με επιμετρητικά 
στοιχεία για τη διενέργεια παραλαβής του έργου. 

3. Τμήμα Κτιρίων - Πλατειών. 

Ο Προϊστάμενος του Τμήματος διευθύνει τη λειτουργία 
των Γ ραφείων που υπάγονται στο τμήμα αυτό. 

Επιμελείται της συντάξεως και συντάσσει προμελέτες 
και μελέτες Δημοτικών έργων και προμηθειών αρμοδιότη- 

τος του τμήματος. 

Επιμελείται της εκτελέσεως σύμφωνα με τις ισχύουσες 
διατάξεις «περί εκτελέσεως Δημοτικών έργων», των έρ¬ 
γων και προμηθειών αρμοδιότητος του τμήματος. 

Μεριμνά για τη σύνταξη τευχών δημοπράτησης και χρο¬ 
νικού προγραμματισμού εκτελέσεως των έργων. 

Παρακολουθεί τις πιστώσεις που διατίθενται για την 
εκτέλεση των κτιριακών έργων και πλατειών. 

Μεριμνά για την ενημέρωση του αρχείου των σχεδίων 
για τις ενδεχόμενες τροποποιήσεις κατά την κατα¬ 
σκευή. 

Μεριμνά για την παράδοση στο αρμόδιο Γραφείο των 
απαραιτήτων στοιχείων λογιστικής παρακολούθησης των 
έργων. 

Μεριμνά για την παράδοση στο αρμόδιο Γ ραφείο μετά 
το πέρας της κατασκευής των έργων πλήρων φακέλων με 
επιμετρητικά στοιχεία για τη διενέργεια παραλαβής των 
έργων. 

α) Γραφείο Μελετών 

Συντάσσει τις αρχικτεκτονικές, στατικές και ηλεκτρο- 
μηχανολογικές μελέτες των κτιρίων, καθώς επίσης και τις 
μελέτες εξοπλισμού και περιβάλλοντος χώρου αυτών. 

Επίσης συντάσσει τις μελέτες για διαμόρφωση πλα¬ 
τειών, παιδικών χαρών, αθλητικών χώρων και εν γένει 
ελευθέρων χώρων της πάλεως. 

Συντάσσει τις μελέτες πεζοδρόμων και πεζογεφυρών 
σε συνεργασία με το γραφείο μελετών έργων οδο¬ 
ποιίας. 

Συντάσσει τεύχη δημοπράτησης, ειδικές προδιαγραφές 
και χρονικό προγραμματισμό εκτελέσεως των έργων. 

Επιμελείται της συμπληρώσεως των φακέλων εκδό- 
σεως οικοδομικών αδειών των μελετωμένων κτιρίων, 
β) Γ ραφείο Κατασκευών 

Επιμελείται της κατασκευής των δημοτικών κτιρίων, 
πλατειών, παιδικών χαρών, αθλητικών χώρων και πεζογε¬ 
φυρών σύμφωνα με τις ισχύουσες διατάξεις «περί εκτελέ¬ 
σεως δημοτικών έργων». 

Παρακολουθεί τις πιστώσεις που διατίθενται για την 
εκτέλεση των ανωτέρω έργων. 

Ενημερώνει το αρχείο των σχεδίων για τις ενδεχόμενες 
τροποποιήσεις κατά την κατασκευή. 

Παρέχει συνεχώς στο αρμόδιο γραφείο τα απαραίτητα 
στοιχεία λογιστικής παρακολούθησης των έργων. 

Παραδίδει μετά το πέρας της κατασκευής των κτιρίων 
στο αρμόδιο γραφείο πλήρη φάκελλο με επιμετρητικά 
στοιχεία για τη διενέργεια παραλαβής των έργων. 

Τμήμα Συντηρήσεων 

Ο προϊστάμενος του τμήματος διευθύνει τη λειτουργία 
των Γ ραφείων που υπάγονται στο τμήμα αυτό. 

Επιμελείται της συντάξεως και συντάσσει προμελέτες 
και μελέτες Δημοτικών έργων και προμηθειών αρμοδιότη¬ 
τος του τμήματος. 

Επιμελείται της εκτελέσεως σύφωνα με τις ισχύουσες 
διατάξεις «περί εκτελέσεως Δημοτικών έργων» των έργων 
και προμηθειών αρμοδιότητος του τμήματος. 

Μέριμνα για τη σύνταξη τευχών δημοπράτησης και χρο¬ 
νικού προγραμματισμού εκτελέσεως των έργων. 

Παρακολουθεί τις πιστώσεις που διατίθεται για την 
εκτέλεση των έργων αρμοδιότητος του τμήματος. 

Μέριμνα για την ενημέρωση του αρχείου των σχεδίων 
για τις ενδεχόμενες τροποποιήσεις κατά την κατα¬ 
σκευή. 

Μέριμνα για την παράδοση στο αρμόδιο Γ ραφείο των 
απαραιτήτων στοιχείων λογιστικής παρακολούθησης των 


έργων. 

Μεριμνά για την παράδοση στο αρμόδιο Γ ραφείο μετά 
το πέρας της κατασκευής των έργων πλήρων φακέλλων 
με επιμετρητικά στοιχεία για την διενέργεια παραλαβής 
γων έργων. 

-Μεριμνά για την συγκέντρωση πληροφοριών και καταγ¬ 
γελιών για φθορές στα Δημοτικά έργα και επιμελείται της 
αμέσου επισκευής αυτών ή της εντάξεως σε πρόγραμμα 
γενικότερης αντιμετώπισης και παρέχει στοιχεία υπευθύ¬ 
νων και κόστους στο αρμόδιο γραφείο για το σχετικό κατα¬ 
λογισμό των δαπανών, 
α) Γ ραφείο Συντηρήσεως πλατειών. 

Συντάσσει μελέτες έργων και προμηθειών και έχει την 
αρμοδιότητα για την εκτέλεση έργων συντηρήσεως πλα¬ 
τειών, παιδικών χαρών, αθλητικών χώρων, πεζογεφυρών, 
πεζοδρόμων και εν γένει κοινοχρήστων χώρων πλην των 
έργων συντηρήσεως ηλεκτροφωτισμού. 
β) Γ ραφείο Συντηρήσεως Κτιρίων. 

Συντάσσει μελέτες έργων και προμηθειών και έχει την 
αρμοδιότητα για την εκτέλεση έργων συντηρήσεως κτι¬ 
ρίων. 

Μεριμνά για την συντήρηση και επισκευή όλων των Δη¬ 
μοτικών Κτιρίων και των Σχολείων, εκτός από αντικείμενα 
ηλεκτρομηχανολογικά. 

6. Τμήμα Ηλεκτρομηχανολογικών Έργων. 

Ο Προϊστάμενος του τμήματος διευθύνει τη λειτουργία 
των Γ ραφείων που υπάγονται στο τμήμα αυτό. 

Επιμελείται της συντάξεως και συντάσσει προμελέτες 
και μελέτες Δημοτικών έργων και προμηθειών αρμοδιότη¬ 
τος του τμήματος. 

Επιμελείται της εκταλέσεως σύμφωνα με τις ισχύουσες 
διατάξεις «περί εκτελέσεως Δημοτικών έργων, των έργων 
και προμηθειών αρμοδιότητος του τμήματος. 

Μεριμνά για τη σύνταξη τευχών δημοπράτησης και χρο¬ 
νικού προγραμματισμού εκτελέσεως των έργων. 

Παρακολουθεί τις πιστώσεις που διατίθενται για την 
εκτέλεση των έργων αρμοδιότητος του τμήματος. 

Μεριμνά για την ενημέρωση του αρχείου των σχεδίων 
για τις ενδεχόμενες τροποποιήσεις κατά την κατα¬ 
σκευή. 

Μεριμνά για την παράδοση στο αρμόδιο Γ ραφείο των 
απαραιτήτων στοιχείων λογιστικής παρακολούθησης των 
έργων. 

Μεριμνά για την παράδοση στο αρμόδιο Γ ραφείο μετά 
το πέρας της κατασκευής των έργων πλήρων φακέλλων 
με επιμετρικά στοιχεία για την διενέργεια παραλαβής των 
έργων. 

α) Γ ραφείο Δημοτικού Φωτισμού - Φωτεινών Σηματοδο¬ 
τήσεων 

Συντάσσει μελέτες έργων και προμηθειών και έχει την 
αρμοδιότητα για την εκτέλεση έργων επεκτάσεως και συ¬ 
ντηρήσεως του Δημοτικού Φωτισμού οδών και κοινοχρή¬ 
στων χώρων καθώς και φωτεινών σηματοδοτήσεων. 

β) Γραφείο Συντηρήσεως Ηλεκτρομηχανολογικών 
εγκαταστάσεων 

Συντάσσει μελέτες έργων και προμηθειών και έχει την 
αρμοδιότητα για την κατασκευή έργων ηλεκτρομηχ/κών 
εγκαταστάσεων. 

Μεριμνά επίσης για την καλή λειτουργία και συντήρηση 
όλων των ηλεκτρομηχ/κών εγκαταστάσεων των δημοτι¬ 
κών κτιρίων και σχολείων. 

. ΔΙΕΥΘΥΝΣΗ ΠΟΛΕΟΔΟΜΙΑΣ 
Ο Διευθυντής Πολεοδομίας: 

Διευθύνει τις υπηρεσίες Πολεοδομίας στο σύνολό της 
δίνοντας προς αυτές τις απαιτούμενες κατευθύνσεις και 
εντολές των οποίων ελέγχει την εφαρμογή. 

Εποπτεύει την εφαρμογή του εγκεκριμένου Σχεδίου 
Πόλεως και παρακολουθεί την λειτουργία των αρμοδίων 
υπηρεσιών εφαρμογής του. 

Εποπτεύει τη διαδικασία έκδοσης οικοδομικών αδειών 
και μεριμνά για τον έλεγχο εφαρμογής τους σύμφωνα με 
τις κείμενες διατάξεις. 

Μελετά και εισηγείται τη λήψη μέτρων για τη βελτίωση 
λειτουργίας των υπηρεσιών της Πολεοδομίας του Δήμου. 

Τηρεί ενημερωμένο αρχείο αποφάσεων των αρμοδίων 
επιτροπών και δικαστηρίων, σχετικά με τον καθορισμό των 
διοικητικών ορίων του Δήμου. 

Μεριμνά για την παροχή στοιχείων προς τη Δ/νση Οικο¬ 
νομικών Υπηρεσιών για την πρόβλεψη πιστώσεων που 
αφορούν τη λειτουργία της Δ/νσης Πολεοδομίας. 

Διαχειρίζεται τις πιστώσεις που διατίθενται για εκτέ¬ 
λεση έργων και προμηθειών αρμοδιότητας της Δ/νσης 
Πολεοδομίας. 

1. Γραφείο Γραμματείας. 

Τηρεί το πρωτόκολλο αλληλογραφίας, διεκπεραιώνει 
την αλληλογραφία της Διευθύνσεως Πολεοδομίας, τηρεί 
το αρχείο των υπηρεσιών, τμημάτων και γραφείων της Πο¬ 
λεοδομίας. 

2. Τμήμα Πολεοδομίας. 

Ο Προϊστάμενος του Τμήματος Πολεοδομίας: 

Διευθύνει τη λειτουργία των γραφείων που υπάγονται 
στο τμήμα αυτό. 

Μεριμνά για την έκδοση των ζητουμένων αδειών, βάσει 
των κειμένων διατάξεων. 

Μεριμνά για τον έλεγχο εφαρμογής των εκδοθεισών 
αδειών. 

Εν γένει μεριμνά για την άσκηση των καθηκόντων του 
τμήματος που απορρέουν από τις εκάστοτε ισχύουσες 
περί πολεοδομικών εφαρμογών διατάξεις. 

α) Γραφείο :Εκδόσεως Οικοδομικών αδειών. 

Είναι αρμόδιο για την έκδοση οικοδομικών αδειών και 
τον έλεγχο εφαρμογής αυτών. 

Προβαίνει στον έλεγχο της πληρότητας των φακέλλων 
των εκδιδομένων αδειών από διοικητικής πλευράς. 

Τηρεί βιβλία διακίνησης και έκδοσης οικοδομικών 
αδειών. 

Μεριμνά για τη συγκέντρωση νομολογίας και ταξινό¬ 
μηση των εκάστοτε διατάξεων, που έχουν με τις αρμοδιό¬ 
τητες του Τμήματος Πολεοδομικών Εφαρμογών. 

Τηρεί το αρχείο της Υπηρεσίας. 

β) Γραφείο Ελέγχου Κατασκευών (Αυθαιρέτων). 

Προβαίνει στον έλεγχο των αυθαιρέτων κατασκευών και 
επεμβαίνει σε καταγγελίες επί παραβάσεων των πολεο¬ 
δομικών διατάξεων. 

Μεριμνά για την νομιμοποίηση των αυθαιρέτων κατα¬ 
σκευών. 

Είναι αρμόδιο για τις επικίνδυνες οικοδομές. 

3. ΤΜΗΜΑ ΣΧΕΔΙΟΥ ΠΟΛΕΩΣ 

Ο Προϊστάμενος του τμήματος: 

Διευθύνει την λειτουργία των γραφείων που υπάγονται 
σ’ αυτό. 

Εποπτεύει την εφαρμογή του εγκεκριμένου σχεδίου 
πόλης. 

Εισηγείται επεκτάσεις, τροποποιήσεις, αναμορφώσεις 
του πολεοδομικού σχεδίου επιμελουμένος σχετικής διαδι¬ 
κασίας. 

Επιμελείται της εφαρμογής του εγκεκριμένου Γενικού 
Πολεοδομικού Σχεδίου. 


Εποπτεύει το γραφείο ακινήτου Δημοτικής Περιου¬ 
σίας. 

α) Γραφείο Πολεοδομικού Σχεδιασμού. 

Παρακολουθεί την εφαρμογή του Γενικού Πολεοδομι- 
κού Σχεδίου. 

Συγκεντρώνει στατιστικά στοιχεία χρήσιμα για τον 
έλεγχο εξέλιξης της πόλης. 

Μεριμνά για την τήρηση του αρχείου του τμήματος. 

Ασχολείται με την επέκταση, τροποποιήση, αναμορ- 
φώση του εγκεκριμένου Γενικού Πολεοδομικού Σχεδίου, 
της Ζ.Ο.Ε., του 

εγκεκριμένου Πολεοδομικού Σχεδίου. 

β) Γραφείο Εφαρμογής Σχεδίου Πόλης. 

Ασχολείται με τη διάνοιξη των οδών της πόλης από 
πλευράς εφαρμογής σχεδίου. 

Ασχολείται με την σύνταξη των απαραιτήτων τοπογρα- 
φικών διαγραμμάτων εφαρμογής. 

Ασχολείται με την εποπτεία και σύνταξη των πράξεων 
εφαρμογής του Ν. 1337/83. 

γ) Γραφείο Κτηματολογίου και Δημοτικού Γεωγραφικού 
Συστήματος Πληροφοριών. 

Ασχολείται με την τήρηση Κτηματολογίου της Δημοτι¬ 
κής περιουσίας και μεριμνά για την εξασφάλιση των Δημο¬ 
τικών Κτημάτων. 

Το Δημοτικό Γεωγραφικό Σύστημα Πληροφοριών: συλ¬ 
λέγει, επεξεργάζεται, αποθηκεύει, διαχειρίζεται, αναλύει 
αποδίδει δεδομένα, δημιουργεί σχέδιο πόλης και κτημα¬ 
τολόγιο σε σύγχρονη βάση, εξυπηρετεί την οργάνωση του 
Δήμου Βόλου πάνω σε θέματα σχεδιασμού, προγραμματι¬ 
σμού, εκτέλεσης, διαχείρησης, ελέγχου ενημέρωσης, 
αναθεώρησης και λήψης αποφάσεων σχετικά με έργα και 
επεμβάσεις στο δημοτικό χώρο. 

4. ΤΜΗΜΑ ΚΥΚΛΟΦΟΡΙΑΚΟΥ ΣΧΕΔΙΑΣΜΟΥ 

Ο Προϊστάμενος του Τμήματος: 

Διευθύνει την λειτουργία των γραφείων που υπάγονται 
σ’ αυτό. 

Εποπτεύει την εφαρμογή της Γ ενικής Μελέτης Κυκλο¬ 
φορίας και Μεταφορών. 

Εισηγείται κυκλοφορίες ρυθμίσεις προς τα αρμόδια όρ¬ 
γανα επιμελούμενος της σχετικής διαδικασίας. 

α) Γραφείο Κυκλοφοριακών Μελετών. 

Εποπτεύει τη σύνταξη Κυκλοφοριακών Μελετών ή συ¬ 
ντάσσει κυκλοφοριακές μελέτες βάσει των πληροφοριών 
και των στατιστικών δεδομένων για τα κυκλοφοριακά με¬ 
γέθη , σε επίπεδο και στα πλαίσια κυκλοφοριακού - πολεο- 
δομικού σχεδιασμού. 

Επιμελείται της διαμόρφωσης προτάσεων για την εφαρ¬ 
μογή των κατάλληλων μέτρων επίλυσης των διαφόρων κυ- 
κλοφοριακών προβλημάτων. 

Εισηγείται προς τα αρμόδια όργανα (Επιτροπή Κυκλο- 
φοριακών και Συγκοινωνιακών θεμάτων του Δήμου, Συ¬ 
ντονιστική Επιτροπή Κυκλοφορίας κ.λ,π.) την λήψη απο¬ 
φάσεων σχετικών με κυκλοφοριακά μέτρα και ρυθμί¬ 
σεις. 

Συντάσσει κυκλοφοριακές μελέτες διαμορφώσεως 
κόμβων και εγκαταστάσεων φωτεινών σηματοδοτήσεων, 
καθώς και κυκλοφοριακές μελέτες που αναφέρονται στην 
τροποποίηση των προγραμμάτων λειτουργίας των ήδη 
υπαρχουσών φωτεινών σηματοδοτήσεων. 

Συντάσσει μελέτες για τη διαμόρφωση χώρων στάθμευ¬ 
σης οχημάτων. 

Συλλέγει πληροφορίες κυκλοφοριακών παραμέτρων 
(κυκλοφορικός φόρτος, κυκλοφοριακή ικανότητα οδών, 
θέσεις στάθμευσης, αριθμός οχημάτων, κ.λπ.) σε τακτά 

χρονικά διαστήματα και παρακολουθεί την εξέλιξη των με¬ 
γεθών αυτών στον χρόνο. 

Επεξεργάζεται στατιστικά τα παραπάνω δεδομένα και 
τηρεί αρχείο της χρονικής μεταβολής τους. 

Τηρεί αρχείο πινάκων, χαρτών, κ.λ.π. προερχομένων 
από την επεξεργασία μετρήσεων κυκλοφοριακού θορύ¬ 
βου, χάρτες ισοκατανομής ταχυτήτων, χάρτες ίσου χρό¬ 
νου μετακίνησης, κ.λ.π.). 

Τηρεί αρχείο αποφάσεων των αρμοδίων οργάνων και 
Υπηρεσιών (Αστυνομική Διεύθυνση, Επιτροπή Κυκλοφο- 
ριακών και Συγκοινωνιακών θεμάτων Δήμου Βόλου, Συ¬ 
ντονιστική Επιτροπή Κυκλοφορίας Ν. Μαγνησίας) σχετι¬ 
κών με κυκλοφοριακές ρυθμίσεις. 

Τηρεί αρχείο ονομασίας οδών και πλατειών και αριθμή¬ 
σεις οικιών. 

Είναι αρμόδιο για το χειρισμό προγραμμάτων Η/Υ, τόσο 
Συστήματος Πληροφοριών Χώρου (0.1.5.) στον τομέα αρ- 
μοδιότητάς του, όσο και προγράμματος αρχείου για την 
μηχανογράφηση και στατιστική επεξεργασία όλων των πα¬ 
ραπάνω στοιχείων, 
β) Γραφείο Κυκλοφοριακών Έργων. 

Συντάσσει οικονομοτεχνικές μελέτες και είναι αρμόδιο 
για την εκτέλεση έργων διαγραμμίσεως οδών και χώρων 
στάθμευσης. Επίσης είναι αρμόδιο για τη συντήρηση του 
υπάρχοντος συστήματος διαγραμμίσεων. 

Συντάσσει οικονομοτεχνικές μελέτες και είναι αρμόδιο 
για την τοποθέτηση πινακίδων καθέτου σημάνσεως των 
οδών σύμφωνα με τις αποφάσεις των αρμοδίων Υπηρε¬ 
σιών (Αστυνομική Διεύθυνση), καθώς και για τη συντή¬ 
ρηση του υπάρχοντος δικτύου καθέτου σημάνσεως. 

Είναι αρμόδιο για τη σύνταξη οικονομοτεχνικών μελε¬ 
τών και την εκτέλεση έργων τοποθέτησης πινακίδων ονο¬ 
ματοθεσίας οδών και αρίθμησης οικιών, καθώς και για την 
συντήρηση του υπάρχοντος συστήματος πινακίδων. 

XI. ΔΙΕΥΘΥΝΣΗ ΚΑΘΑΡΙΟΤΗΤΟΣ 
Ο Διευθυντής καθαριότητας: α) Διευθύνει τις υπηρε¬ 
σίες καθαριότητος στο σύνολό τους δίδοντας προς αυτές 
τις απαιτούμενες κατευθύνσεις και εντολές των οποίων 
ελέγχει την εφαρμογή, β) Συντονίζει και κατευθύνει τα 
Τμήματα και τις υπηρεσίες της Διεύθυνσής του κατά τα ει¬ 
δικότερα οριζόμενα από τις Δ/ξεις του παρόντος οργανι¬ 
σμού. γ) Εποπτεύει τη διαδικασία εφαρμογής και λειτουρ- 
γείας των αποφάσεων και κανονιστικών πράξεων οι 
οποίες αφορούν τα Τμήματα και τις υπηρεσίες της Διεύ¬ 
θυνσης. δ) Μελετά και εισηγείται τη λήψη των μέτρων για 
τη βελτίωση λειτουργίας των υπηρεσιών και Τμημάτων της 
Διεύθυνσής τους, ε) Μεριμνά για την παροχή στοιχείων 
προς το Δήμαρχο και την αρμόδια Δ/νση Οικονομικών 
Υπηρεσιών για την πρόβλεψη πιστώσεων, αναμόρφωση 
πιστώσεων που αφορούν την εκτέλεση έργων και προμη¬ 
θειών αρμοδιότητας της Δ/νσης καθαριότητος. στ) Διαχει¬ 
ρίζεται τις πιστώσεις που διατίθενται για εκτέλεση έργων 
και προμηθειών αρμοδιότητας της Δ/νσης Καθαριότη¬ 
τας. 

1. Γ ραφείο Γ ραμματείας 

Τηρεί το πρωτόκολλο αλληλογραφίας, διεκπεραιώνει 
την αλληλογραφία όλων των Τμημάτων, των Γ ραφείων και 
των υπηρεσιών της Διεύθυνσης καθαριότητος και τηρεί το 
αρχείο των υπηρεσιών αυτών. 

2. Τμήμα Αποκομιδής Απορριμμάτων 

α) Οργανώνει τη διεξαγωγή της καθαριότητος κατά το¬ 
μείς της πόλεως. β) Εισηγείται τη στελέχωση του Τμήμα¬ 
τος με το απαραίτητο και κατάλληλο προσωπικό, γ) Μερι¬ 
μνάει για τον εφοδιασμό του Τμήματος με τα απαραίτητα 


εργαλεία και σκεύη και εισηγείται σχετικά με τη βελτίωση 
ή αύξηση του μηχανικού εξοπλισμού του. δ) Κατανέμει το 
προσωπικό σε συγκρότημα εξυπηρέτησης των βασικών 
λειτουργειών του καθώς και σε ομάδες εξυπηρετήσεως 
ειδικών αναγκών, ε) Παρακολουθεί και ελέγχει μέσω των 
επιστατών καθαριότητος τον τρόπο με τον οποίο διεξάγε¬ 
ται η αποκομιδή από το προσωπικό του Τμήματος, στ) 
Αποκομίζει και απορρίπτει στο χώρο διαθέσεως απορρι- 
μάτων, τα συνήθη απορρίμματα των οικειών, των καταστη¬ 
μάτων, των κάθε είδους επιχειρήσεων κ.λπ. που αποτίθε- 
νται στους προς αυτών χώρους, ζ) Μεριμνά για την εφαρ¬ 
μογή της δημοτικής διατάξεως που αφορά στην καθαριό¬ 
τητα της πόλεως σ’ ότι αφορά την αποκομιδή των απορ¬ 
ριμμάτων. ’ 

η) Ασχολείται με τον έλεγχο κινήσεως των αυτ/των και 
των μηχ/των του Δήμου. 

3. Τμήμα καθαρισμού οδών και λοιπών κοινοχρήστων 
χώρων 

α) Οργανώνει τη διεξαγωγή της περισυλλογής των 
απορριμάτων κατά τομείς της πόλεως. β) Εισηγείται τη 
στελέχωση του Τμήματος με το απαραίτητο και κατάλ¬ 
ληλο προσωπικό, γ) Μεριμνάει για τον εφοδιασμό του 
Τμήματος με τα απαραίτητα εργαλεία και εισηγείται σχε¬ 
τικά με τη βελτίωση ή αύξηση του μηχανικού εξοπλισμού 
του. δ) Κατανέμει το προσωπικό σε συγκροτήματα εξυπη¬ 
ρέτησης των βασικών λειτουργειών του καθώς και σε ομά¬ 
δες εξυπηρετήσεως ειδικών αναγκών, ε) Παρακολουθεί 
και ελέγχει μέσω των επιστατών καθ/τας τον τρόπο με τον 
οποίο διεξάγεται η περισυλλογή των απορριμμάτων από 
προσωπικό του Τμήματος, στ) Συλλέγει τα απορρίμματα 
των κοινοχρήστων χώρων (οδών, πλατειών, κ.λ.π.), ενερ¬ 
γεί τον καθαρισμό των οδών και κρασπέδων από τις φερ¬ 
τές ύλες, προέρχεται στο κατάβρεγμα και πλύσιμο των 
οδών, ενεργεί τον καθαρισμό ακτών και χειμάρρων και 
ενεργοποιεί το υπάρχον δυναμικό του Τμήματος για την 
αντιμετώπιση εκτάκτων περιστατικών (πλημμυρών, πυρ- 
καϊών κ.λ.π.). ζ) Απορρυπαίνει την πόλη: 1) από τα πάσης 
φύσεως διαφημιστικά ή άλλα έντυπα που έχουν τοποθε¬ 
τηθεί αυθαίρετα σε διαφόρους χώρους ή έχουν τοποθετη¬ 
θεί κανονικά στους προβλεπόμενους χώρους και παραμέ¬ 
νουν σ’ αυτούς μετά τη λήξη της νόμιμης διάρκειας προ¬ 
βολής του και 2) από τις εγγραφές διαφόρων συνθημάτων, 
παραστάσεων κ.λ.π. η) Μεριμνά για την εφαρμογή της δη¬ 
μοτικής διατάξεως που αφορά την καθαριότητα της πό¬ 
λεως. 

4. Τμήμα συντηρήσεως μηχανικών μέσων 
Ασχολείται με τις συντηρήσεις και επισκευές των αυτ/ 
των και την μηχ/των του Δήμου εν γένει. 

Τηρεί αποθήκη και διαχείρηση των εργαλείων - μηχ/των 
καθώς και των ανταλλακτικών των αυτ/των και μηχ/των. 

Ασχολείται με την προμήθεια και διαχείριση καυσίμων 
και λιπαντικών για τα αυτ/τα και μηχ/τα του Δήμου. 

XII. ΔΙΕΥΘΥΝΣΗ ΠΡΑΣΙΝΟΥ 
Ο Διευθυντής της Διεύθυνσης Πρασίνου: 
α) Διευθύνει την Υπηρεσία Πρασίνου του Δήμου στο σύ¬ 
νολό της, δίνοντας προς αυτή τις απαιτούμενες κατευθύν : 
σεις και εντολές των οποίων και ελέγχει την εφαρμογή. 

β) Μεριμνά για τη σύνταξη των προγραμμάτων των έρ¬ 
γων και των προμηθειών της Διεύθυνσης Πρασίνου. 

γ) Προβαίνει στον έλεγχο και τη θεώρηση των συντασ- 
σομένων μελετών, έργων και προμηθειών, 
δ) Είναι ο Γ ενικός Σύμβουλος του Δημάρχου, 
ε) Μεριμνά για την άσκηση της Γ ραμματείας της Διεύ- 

θυνσης γενικά. 

Μεριμνά για τη σύμφωνη με τις κείμενες διατάξεις διε¬ 
νέργεια των διαγωνισμών εκτελέσεως έργων και προμη¬ 
θειών καθώς και για την παραλαβή αυτών. 

στ) Μεριμνά για την παροχή στοιχείων προς τη Δ/νση 
υπηρεσιών για την πρόβλεψη πιστώσεων και αναμόρφωση 
πιστώσεων που αφορούν την εκτέλεση έργων και προμη¬ 
θειών για τη λειτουργία της Διεύθυνσής του. 

1. Τμήμα Πάρκων - Πλατειών 

Ο Προϊστάμενος του τμήματος διευθύνει τη λειτουργία 
των γραφείων που υπάγονται στο τμήμα αυτό. 

Επιμελείται για την δημιουργία, ανάπτυξη, συντήρηση 
και προστασία του πρασίνου στους χώρους αρμοδιότητάς 
του και επιμελείται για τη σύνταξη των σχετικών μελετών. 

Μεριμνά για την παράδοση στο αρμόδιο γραφείο των 
απαραίτητων στοιχείων λογιστικής παρακολούθησης των 
έργων. 

α) Γραφείο κηποτεχνίας και φυτεύσεως Πάρκων - Πλα¬ 
τειών 

Ασχολείται με την εκτέλεση έργων φύτευσης και φυτο- 
διακόσμησης των πάρκων και πλατειών της πόλης και συ¬ 
ντάσσει τις σχετικές μελέτες έργων και προμηθειών. 

β) Γ ραφείο Συντήρησης Πάρκων - Πλατειών 

Ασχολείται με τη συντήρηση του πρασίνου, την καθα¬ 
ριότητα των χώρων ευθύνης και την αποκομιδή των προϊό¬ 
ντων καθαρισμού. 

2. Τμήμα Δενδροστοιχιών 

Ο Προϊστάμενος του τμήματος διευθύνει τη λειτουργία 
των γραφείων που υπάγονται στο τμήμα αυτό. 

Επιμελείται για τη φύτευση, συντήρηση και προστασία 
του πράσινου στις δενδροστοιχίες, στις νησίδες και κόμ¬ 
βους δρόμων, στις παρόχθιες περιοχές χειμάρρων και στα 
Δημοτικά Άλση και επιμελείται για την σύνταξη των σχετι¬ 
κών μελετών. 

Μεριμνά για την παράδοση στο αρμόδιο γραφείο των 
απαραίτητων στοιχείων λογιστικής παρακολούθησης έρ¬ 
γων. 

α) Γ ραφείο Φυτεύσεων Δενδροστοιχιών 

Ασχολείται με την μελέτη και φύτευση των χώρων ευθύ¬ 
νης του τμήματος. 

β) Γ ραφείο Συντηρήσεως Δενδροστοιχιών 

Ασχολείται με τν συντήρηση του πράσινου στους χώ¬ 
ρους ευθύνης του Τμήματος, επιμελείται για την άμεση 
απομάκρυνση των κλαδιών από το κλάδεμα των δενδρο- 
στοιχιών. 

3. Τμήμα Φυτωρίου - Αποθήκης 

Ο προϊστάμενος του τμήματος διευθύνει τη λειτουργία 
των γραφείων που υπάγονται στο τμήμα. 

Επιμελείται για τον προγραμματισμό παραγωγής και 
ανάπτυξης φυτών στο φυτώριο του Δήμου, επιμελείται για 
τη σύνταξη σχετικών μελετών για την προμήθεια υλικών 
και μέσων και παρακολουθεί την διαχείριση των υλικών 
της αποθήκης. 

α) Γ ραφείο Φυτωρίου 

Ασχολείται με την παραγωγή και ανάπτυξη φυτών στο 


φυτώριο. 

β) Γ ραφείο Αποθήκης 

Παραλαμβάνει τα χρησιμοποιούμενα από τις υπηρεσίες 
της Δ/νσης πρασίνου υλικά, μηχανικά μέσα και εργαλεία, 
φροντίζει για την φύλαξή τους και παραδίδει αυτά στις 
υπηρεσίες για χρήση. 

Τηρεί και ενημερώνει τα βιβλία αποθηκών των υλικών. 

Φροντίζει για τη συντήρηση και επισκευή των μηχανικών 
μέσων και εργαλείων. 

Προειδοποιεί τις αρμόδιες υπηρεσίες για την έγκαιρη 
ανανέωση των υλικών. 

Εισηγείται για την εκποίηση ή καταστροφή αχρήστων 
υλικών και διαγραφή υλικών που καταστρέφονται ή χάνο¬ 
νται λόγω ανωτέρας βίας κ.λ.π. 

Άρθρο 5 

Τα θέματα που αφορούν στους διορισμούς, στα καθή¬ 
κοντα, στους περιορισμούς, στην αστική ευθύνη, στα δι¬ 
καιώματα, στις μεταβολές υπηρεσιακής καταστάσεως, 
στο πειθαρχικό δίκαιο και στη λύση της υπαλληλικής ή ερ¬ 
γασιακής σχέσεως του τακτικού και του με σχέση εργα¬ 
σίας ιδιωτικού δικαίου προσωπικού, που υπάγεται στις 
διατάξεις του παρόντα οργανισμού, διέπονται από την 
εκάστοτε ισχύουσα νομοθεσία «περί καταστάσεως προ¬ 
σωπικού των Ο.Τ.Α.». 

Άρθρο 6 

Η κατανομή του προσωπικού στις υπηρεσίες, τα τμή¬ 
ματα και τα γραφεία, ενεργείται με απόφαση του Δημάρ¬ 
χου. 

Άρθρο 7 

Οι υπάλληλοι υποχρεούνται πέρα από τα υπηρεσιακά 
τους καθήκοντα που περιγράφονται στον παρόντα οργανι¬ 
σμό, να αναλαμβάνουν υπό την ευθύνη τους τα υπηρε¬ 
σιακά αντικείμενα ή να εκτελούν τις υπηρεσιακές εργα¬ 
σίες που ανατίθενται σ' αυτούς από το Δήμαρχο ή τους Δ/ 
ντές της υπηρεσίας. 

Άρθρο 8 

Ακροτελεύτια διάταξη 

Με την τροποποίηση του Ο.Ε.Υ. δεν προβλέπεται αύ¬ 
ξηση δαπάνης διότι ο προβλεπόμενος αριθμός των θέ¬ 
σεων είναι μικρότερος των θέσεων που προβλέπονταν 
από τον υπό τροποποίηση Ο.Ε.Υ. και συγκεκριμένα ο νέος 
Ο.Ε.Υ. προβλέπει 360 θέσεις συνολικά ενώ ο προηγούμε¬ 
νος Ο.Ε.Υ. προέβλεπε 463 θέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. , 

Βόλος, 10 Σεπτεμβρίου 1993 

Ο Νομάρχης 
ΘΕΟΔ. ΜΕΡΤΖΙΑΝΗΣ 

